Errazago zitzaigun ohe honetara ez etorri izana, errazago zitzaigun historia hau ez kontatu izan heharra. Orain guztia esplosio batetan lehertzera doanean gu ere ohe honetara bultzatuak. Ez dugu ia ezer konprenditzen. Badakigu hona etorriaz ez dugula ia ezer konpontzen, ezin dezakegula konpon. Gure gorputz ezkutuen testigu ikaratuak besterik ez gara.\nBa al dakigu zer egin geure gorputzetaz. Ez zuen guzti honek zergatik izan behar hain larria. Orain dena lehertzera doanean, geuri begira izutuak, mugimendu trakets honetan sartuak, orain ez dago iadanik jarraitu besterik. Errazago zitzaigun hemen ez egotea, askatasun zerbait hau ez gozatzea, leize zulo honen barnera ez begiratu izana.\nAsperenak llantoak negarrak karraisiak arnasan begietan ezpainetan eskuetan. Hementxe gaude maitia, ez dadukagu inora eskapa beharrik. Zergatik ez dituzu erropak kentzen. Oherako ordua da. ltzal dezakezu argia nahi baduzu, berdin zait. Zure senarrarekin ezik beste inorekin oheratu ez bazara ere ez duzu horrela dardar egon beharrik. Lehen aldiz gizon batekin oheratzera doan hemezortzi urteko birjina dirudizu. Asperenak asperen luzeak aintzinako asperen zuriak emeak debekatuak dardaraz arnasan begietan ezpainetan eskuetan. Ez zaizu hitzik ateratzen. lkutu nazakezu laztan nazakezu eduki nazakezu zurea naiz.\nLehenengo aldiz amodioa egiterakoan bezalaxe zen. Ezkontza eguneko gauaren nagusitu zitzaion. Ikara dominaezin baten mende erortzen ari zen momentuz momentu. Beso artean zedukan bere irudi ederra gaztea inposiblea. Irudi hari lehenengo aldiz entrega behar zitzaion. Beldur arrazoigabe haren zergatia jakin nahi zuen, akaso bere irudi sakratua hauts zitekeen bere mentearen erdian, edo irudi hark mezprezia zezakeen bere gorputz usatua, edo beste gabe gehiegizkoa zen amets hura osorik bere besoetan ohe hartan etzanda edukitzea.\nBestalde bere gogoan irekiten zegoen antsia beldur emozio edertasun oro alferrikako bezala zen, amodioa egitera eta ez beste ezertara oheratuak ziren, zer interesatzen zitzaion beste guztia bere lagun maitagarriari. Gorputz gazteak nahi beste izango zituen hark. Ez al zen groteskoa izatera iristen bere amodio hura, bere gorputza eskaintzeko era hura. Eta bere buruan zedukana oraindik ere anormalagoa zen, lehendabiziko aldiz enamoratzen den hamabost urteko neskatxa bat bakarrik konporta zitekeen manera hartan, ez, hamabost urteko neskatxak ezin zezakeen desira hura ezagutu. Behin eta berriro presente egiten zitzaion ezingo zuela inoiz esplika zer ari zitzaion gertatzen. Nola hain erraz edertasun hark bere barru osoa resisti ezinez harrapa liezaiokeen, harrapatu zen hitz egokia, zeren edertasun agigantatu hari berek ipinitako resistentziak ez ziren izan nolanahikoak; dena alferrik, behin eta berriro krudeltasun hartan ezinbestez erortzen zen. Edertasun hark nola gorde ziezaiokeen hainbeste krudeltasun. Hasierako tormento hura esplikagarri bazen ere, orain bere besoetan zedukanean berea zenean gau oso batetan orain ere min emateak ez zuen arrazoirik. Irudi adoragarri hark bakartadezko etsipen larria besterik ezin zion sortu bere baitan, kasikan bere eskuekin ikutu zezakeen leizea, haurtzaroko desanparora itzultzen zuen, erabateko ezinkizunera, amaren beharrera.\nBegira ta begira zedukan berea izango ez bazen ere. Asperezinik begiratzen zion. Haren begietan zerbait deskribaezineko zegoen ezkutaturik. Haren begiak beharrezkoak zituen amodioa bere baitan gordetzeko. Kasikan ezin zuen ikutu ere, ez zekien hitz egin behar ote zion, haren begiak ezingo zituen inoiz deszifratu, haren edertasuna beti urrutira eskapatuko zitzaion. Sentipen bero estraino derrigor hura bere baitan sortzen zion. Zintzilik zedukan bere begietatik bere edertasunetik. Mundu guztia hantxe gelditurik zegoela iruditzen zitzaion.\nJakitekoa zen begi bigun haiek hartzen zizkionean, bere izate osoa samurtasun legun bat bihurtzen zenean, eskaririk atseginena bezala presentziarik inozenteena bezala, zerk behartzen zuen enajenazio maitekor hartara. Gaurkoz hobe amodio hitza aipatzen ez badugu. Eta amodio hitza erretiratuz gero badirudi ez dela hitzik gelditzen ezer esplikatzeko. Gorputz tiki gris edonondik moztua urrunera begira bakarrik zutik zai. Gorputz motz mugiezinaren bular begi heste handituak ezin dute hitz egin. Bularreko hatsak ere ikutu besterik ezin. Bien artean sortukako gauza bat kasikan eskuekin ikutu zezaketena. Elkarren arteko engaino hura nolatan gertatzen ote zen.\nHementxe dago oroitzapen ilun bat bezela, inoiz haseezina, antsia ezkuturen baten gordekari, edozein momentutan hitz eder guztien haustaile, egunero ahaz beharrekoa egunero sublima beharrekoa. Dena dela hau guztia gurea dela esango dugu, geu garela responsable bakarrak, ez digula iadanik nazkarik ematen.\nIzan ere elkar behar zarete, elkarren beharrik sentitzerik ez duzue nahi, gozamena elkarrengan aurkitzen duzue, elkar ez behar izatearekin lortzen duzue askatasuna. Askatasuna, gozamena —berriro hitzak. Gozatzeko irudiak behar dituzue zuen begien aurrean edo zuen gogorapenean edozein irudi, mendia bularra aurpegia euria lurra. Irudi batek zuen menteak zuen gorputz ezkutuak zuen gorputz bisibleak erabateko mugimenduan jar ditzake. Irudi hoiek derrigorrezkoak dituzuela sinestera iristen zarete, betirako zuei pertenezitzen zaizkizuela, baina gutien ustean irudi guztiak beren libertadea azaltzen dizuete, inoiz ez dituzuela egiazki zuenganatuko konturatzera iristen bazarete ere ezin duzue etsi.\nIrudien babesa, babesa beti ama balitz bezala, amak beti haur gordeko bazindu bezala, haurra beti errugabea balitz bezala. Errutik babesa kulpatik babesa kastigutik babesa bakartadetik babesa.\nAma zuria formarik gabea handia ama zuria, titi ilun zuria handia biguna, ezpain beldurtuak dardara zuria, amaume handia kaotikoa, amarekin amarekin amarekin, ama handi zuri kaotikoa, ume amaigabea titietatik zintzilik, esnearen nazka gozoa, amamamamama eskeleto gabeko haragia zintzilik mendiak, zuria galdua formarik gabea, amaherriajainkoalurrazeruama.\nAma, nolatan utziko nauzu, ezin dezakezu hori egin, ez al dakizu zer sentitzen nagoen, inork inoiz espresa ezingo duen bakartade hau, zuregandik aparte zerua beheraka amiltzen dago, barnean gero eta barrurago, handitzen handitzen imajina ezineko sentitze desolatua zabaltzen zabaltzen barrurago eta krudelago. Ama, ez al nauzu negarrez ikusten, ez al zara nitaz errukituko, ezer esan ahal baneza, nola bizi nindeke zu gabe. Soinu hori hortxe bete betean ez da inoiz urrunduko ama, bakardade neurriezinean ikaraturik geldi geldi etzanda nago, ez dut ezer inor ikusten, besoetatik bihotzetatik begietatik inoiz kendu ezingo dudan zerbait leher behar zait. Ezin inon ezkuta, ezin belarriak tapa, ezin melankonia atzaparrez aparta, begiak ixtea alferrik zait, odol guztia harrapatzen didan ezinezko arnasa bat zara, maldizio bat jaurtikitzeko ere kapaz ez naizela uzten nauzu.\nAma kupidagabearen antsia, negar umezurtzaren gozo nazkagarria. Ezin zaitut gorrota, oraindik zure magalaren zai nago, zure titi epelik gabe ezingonaiz hase, hain irendurik zergatik hestutzen nauzu honela zure beso oin sabelaren kontra.\nEdozergatik kulpable sentitzen, hainbeste gauza egin edo ez egin beharrekoak, errugabeak zirela konbenzi ezinik artean. Edozein momentutan heuren gorputzen nazka esperimentatzeraino. Hain zaila zitzaien desprezioa egoismoa irresponsabilitatea norberaren gozamena inozentzia edertasuna sortearen nahia.\nMusikaren baten magalera itzul beharrean zeuden beti, karizia bat sentipen bat hitz bat arnasa bat arrats bat emozio bat. Beti norabait itzultzen jardutearen sensazioaz, baina nondik, baina nora, beti zerbaiten hasieran.\nEsan dezakegu momentu ezezagun honetan guztia sentitua izan dadila permititzen dugula, azkeneraino sentitua izan dadila desira dugula. Esan dezakegu emozio eta debilidadezko momentu intenso honetan enpeinaturik dagoela gure nahi osoa, oroitzapenak eta ainorantzak ere hemen daudela, hainbeste munduen atarian aurkitzean hementxe dagoela guztia ikaraturik. Esan dezakegu azkeneraino sentitzea permititzen dugula.\nZerbaitek bultzatzen zituen mente hura destruitzera, lurralde ezezagunetan amildutzera, agian betirako. Bazirudien behingoz sufrimenduak ez zuela interesik, destruziotik haruntzago guztia sentitzeko eta ezagutzeko zegoela. Ez zen kasualidadea frustrazioa interesatzen zitzaiela batik-bat. Garaile guztiek zerbait irreala zedukaten beti, denbora haietan galtzea tokatzen zen. Ez zedukaten ezer ezkuta beharrik. Ezer hautsirik gertatzen bazen beldurra eta nahasmendua izango ziren.\nInteresagarri haiz heuretzat, sarritan esperimentazio-arratoi bat bezala begiratzen diok heure buruari. Beste edonor heu bezain interesante iruditzen bazaik ere heure menteari begiratzea tokatzen zaik hiri, eta ez hituzke ezergatik utziko heure obsesioak antsia posibilitateak. Beldur haiz beste inorentzat interesik ba ote duen honek, heu baino gauza mila bider interesante eta behartsuago hainbeste zeudek. Ez dadukak ezer defenditzen ibil beharrik, heuk ere ez dakik zergatik dedikatzen haizen hontara, agian fedea eta borondatea galduerazi zizkiatelako, edo agian heure mentearen pasilloak hobeki ezagutuaz kastraziotik libratzea sekretoan espero dualako, edo hire debilidadea nolabait mendekatzeko, heu baino intelijenteago edo boteretsuago direla demostratzen dutenak libertadezko zelai ezkuturen batetan nolahala bentzututzeko.\nEdozein egun batetan konturatu zen bera gaiso mental deitzen zaieten hoietakoen taldean katalogatua izan zitekeela, sikiatrak bisitatzen zituen, pastillak hartu, suizidioa zer den konprenditzera ere iritsi. Erotutakoentzat reserbaturik zegoen akto absurdo hura gauetik goizera derrigortasun bat hain normal gerta zitekeen, zihurtasun haren aurrez edozein zorabiori saldurik gerta zitekeela dardaraz ametitu zuen. Zer gertatzen zitzaion jakitera laguntzen zion edozeren antzo pozik hartu zuen gaisotasunaren deskubrimendua. Piska bat harritzekoa ere bazen nola ez zen konturatu ordurarte gauza hain ebidenteaz.\nEgia zen baita ere ansietate desmaio haren ondoren epileptikoa zela sinesturik pasa zuela egun oso bat, guztia hain terriblea iruditu zitzaion. Baina goiz hartaz ez gogoratzea hobe, estasia gorrian amildutze hura begiak zabal, izerdi hotzetan konorteratze hura, minuto bateko agonia luzetik bizirik itzultzea. Instant batetan konprenditu zuen zerbait ikaragarria gertatu zitzaiola, bere bizitza guztia nolabait aldaturik gelditu zela, betirako gizonen konpainiatik apartatua izan balitz bezala. Bertigo haren ondoren zorabioa mugimendurik geldienean etzan zen. Haurtzaroko etsipen bete hura betirako iragana zela uste izanik bazeramatzan urteak, eta berriro agonia hartara itzulia sentitzean denbora siniestro haiek bere baitan betidanitik bizi izan eta biziko zirela konturatu zen. Ezingo zuen gehiago uste izango guzti hura zirkunstanzia edo dotrina baten ondorio zenik, denboraren haria erabat hauts zezakeen momento bakar hura ezingo zuen gehiago ahaztu.\nEgun larri hartan gertatuak madarikaziozko rebelazio ilun baten antza zuen. Geroztik goizero esnatzean lehenengo lana hesteetako ansietate nardagarria hustutzea izaten zen komunera korrika joanaz. Gauetan lehiora beldurturik begiratzean bertigoa ez zen gehiago metafora bat. Bazituen momentuak arnasa hartzea beste zereginik gabeak. Kasikan ezin zuen sinistu bere borondate miragarri hura nola gerta zitekeen hain zeharo anulatua goiz desditxatu batetan. Baina inori ez esplikatzea erabaki zuen, zeren esperimentatu gabeak ez zuten inolaz entenituko, eta besterik ezean sekreto haren indarra behintzat berea izango zuen.\nEz zuten inoiz aitortuko baina krisia nerbioso bat aski zuten beren bizitzako balio eta ekintza sakratuenak alde batetara uztera behartuak aurkitzeko, beren jainko guztiak ezin zietela ezer lagundu frogatzeko. Ezinkizunik beteenean erabat lotsaturik erruki eske edonorengana joango ziren amildegi hartatik salbatzearren edozein sinismen edozein promesa edozein sekretu eskainiaz.\nZenbait aholku praktiko aipatuz gero sikiatrak garbi eta labur esaten dik, zure okerra sinismen eza da, sinismena beharrezkoa duzu, zure bizitzan zutabe batzuk jar beharra dadukazu, berriro zutabe hoiek jartzea da zure arazo osoa. Indar zerbait hireganatzera hoala ere pentsatzen hasten haiz, hire begiekin galdezka hago zer egin behar duan hori lortzeko, eta berak aurpegi serioz eta eskuekin firmeza jestoa goitik behera eginaz erantzuten dik, beharrezko zutabe bat adibidez Jainkoa da, Aberria da beste bat, eta Familia, zutabe hauek galdu dituzulako zaude horrela. Isilik entzuten diok, hire begietan ikusten dik ez hauela konbenzitzen, ez dadukak diskutitzeko indarrik, berriro gauza berdina esaten dik, ezin haizela sostengurik gabe bizi zalantzan ezer firme eduki gabe.\nMasturbazioaren iturria ere hor dagoela esaten dik, hire segurtasun faltan, erantsiaz bera moral tradizionalaren hersturatik libre dagoela. Segurtasunaz mintzatzen zaianean ukabila gogortu egin nahi zaik heu konturatu gabe, ni neu izan behar naiz edo horrelakoren bat etortzen zaik gogora, aurpegi estutuan promesa antzekoren bat agertzen zaik, bai ni seguruago gizonago indartsuago jatorrago hobeago balienteago izango naiz. Hire aurpegia ikusiz gero zerbait konpontzera doala esan zitekek, sikiatrak ere konfiantza gehiagorekin jarraitzen dik esanaz, zuri gertatzen zaizuna ez da ezer mundu guztiak ditugu horrelako gauzak todos somos en cierto grado neuróticos.\nBizitza osoa hain farregarriki nahastu zion haize txar haren ondorengo egunetan masturbazioaren arazoak inportantzia bereizia hartu zuen beragan, zeren ez zen normala egun batetan bost aldiz idia jotzera derrigortua egon zedin. Beti azkenengo aldiz zela esaten zion bere buruari, baina gero berriro eta berriro derrigortasun berbera, beti azkenengo aldiz. Bere deseo guztia urduritasun beldur lotsa praktika triste hartara ez behartua egotea zen, bazekien ezin zuela inolaz ebita, baina halaz ere kulpable zen.\nIdia jotzearen gaiaz bai hitzegin zezakeela autoridadez. Eginkizunik inportanteenetako bat bihurtu zitzaion, aktibitate fisiologiko normal bat, dudarik gabe euskara irakastea edo hauzoko elkartera pertenezitzea baino beharrezkoago. Besterik ezean huraxe zuen plazerrik estimatuenetakoa, obra de arte bat egitera entseia zitekeen. Hain garrantzi handiko jolasa izanik bariedade mota ugari ezagutzen zuen eta burua asko nekatu gabe tipologia oso bat egin zezakeen, zehaztasunez deskribatuz modurik errazenak zailenak usatuenak plazertsuenak bitxienak azkarrenak estetikoenak edo beste gabean esperimentazio mailan geldituko liratekeenak.\nEgun larri haietan bere bizitzaren erremediaezineko frakasoa ametitzera behartua ikusi zen. Frakasoa ez zen sendimendu batetara mugatzen, fisikoki sentitzen zuen zer izan zitekeen bere bizitzaren amaiera bere baitan bentzutua izanaz gero. Berak inoiz imajina gabeko gauzak hain erraz bere jabe gerta zitezkeela ikusiaz beldur etsia bizitzeraino iritsi zen. Lehen beti bizitzaren atarian bezala egona zen, borondatearen indar ahalguztidunari edozer zitzaion posible. Gauetik goizera ardura bakar derrigorrezkoa nola bizitzen jarraitu zen. Lehengo adoreak non sortzen ziren eta nola ezkutatu ziren galdetzen zuen bitartean tikitandik balentriaren mitoaz alimentatuko huraxe bera zen artean bere burua ezagutzeko esfuerzo bat egiten.\nEstrainoa ere ba da nola frakaso total hau kontenplatzea beharrezko egiten zaidan. Erabateko galtzapena nagusi denean badirudi errebelazio ilunen baten atarian egon behar nukeela, orain egia eragotz dezaketen ilusio denek betirako bazterturik egon behar luketenean, bizitzen jarraitzeko arrazoi humanorik ez izanik oraindik bizitzen jarraitzea zerbait mistikoren hastapena balitz bezala.\nIkus hezake gizon ahuldu bat haizela, bentzutu guztiak hire kidekoak gertatzen zaizkik. Hire gogoa edozertan nahastatzen duk, edozein eskapabidek liluratzen hau, salbamendu majikoren baten esperoan hago asperezinik. Eta bestalde gogora hezake zenbat adore produzitzera iritsi zen hire gogoa kondenazioaren aurretik, eta badakik orain harrigarriak gertatzen zaizkian indar haiek sortu zituen makina oraindik higan dagoela.\nUrrengo goizean kalera irtengo dira eta kale asfaltagabean zehar eguzki epelaren karizietan bezpera gaueko ansietatearen oroitzapen zuria hesteetan eramango dute, debilidade ezkutuaren dardara traidorea. Arnasa hartzen ahaleginduko dira armoniaren batetara itzul daitezkeelakoan, lasaitasun fizkioren bat senti nahirik, beren begien urduria nola garbitu ez dute asmatuko beste behin, kafesnea eskatzean baietz tabernaria nerbioso jarri gabe eskatu apostatzen dute heuren baitan.\nUrduritasun mental hark gonbito zuriaren antza zuen. Gutien esperoan mareoaren izerdi hotzak hartzen zituzten, gonbito zuria ahoratzen zitzaien, eta trenak edo autobusak bere martxa jarraituko zuen bitartean lehiatilaz kanpo jaurti behar izaten zuten likido lodia, sarritan albokoak zikinduz eta beti haien nazka probokatuz. Gonbito zuria haizetara jaurtiz gero izerdia xukatu eta atseden zerbait sentitzen zuten beren produktoaren seinale usaintsuak lehioaren zehar behera korritzen kontenplatzen zituzten bitartean. Gauza bakar bat gelditzen zitzaien buruan, estazioara noiz iritsiko gonbitoaren larria akaba zedin.\nOraindik egin dezakean guztia hire egitazko historia kontatzen ahalegintzea duk, eta hortarako bezainbat ausardia lortzea ez dela gutxi pentsatzen duk. Hire agresibitatea deskargatzeko manera bakarra inguruan dadukaanari begiak ondoraino sartzea zaik. Norbaitek agian pentsa zezakek hire munstroak baino historia egiazkoagorik badagoela higan, hau guztia sikologia piska bat besterik ez dela. Izan ere sikologia arazo bat izateraino degradatu haiz. Azkenengo aldiz bisitatu huenean sikologoak garbi utzi zian kuestioa, zure oker guztien iturburua segurtasun falta da, euskaldunoi erraz gertatzen zaigu hau, besteen aurrean lotsati eta inseguro aurkitzen garela. Hire egoera miseriatsua justifikatzeko edo intentatu huen zerbait esatea, zerbait irakatsi ziala edo horrelakoren bat, eta hire deskubrimenduak puntu konkretu batzuekin argitzera hoanean sikologoak burua mezprezioz mugitzen dik esanaz bezala ez duzu ezer entenitzen sikologia gaietan.\nGauzarik atseginenetako bat musika hori zaik, aboz grabea mi menorrean poliki poliki notaz nota beheraino jeisten eta behean bi nota gora igo eta berriro mi bemolean gelditu, eta organoaren soinu borobila oktaba bat gorago geldi dagoen bitartean berriro melodiak lehengo mugimendu berbera ajolagabea geldiro behera ta behera repetitzen dik. Ritmo desberdinetako etxe enigmaz jantzia, ez zegok ezer komenta beharrik, horixe duk musika, zoratzeraino gozatzerik ba omen zegok.\nNola ez dinat ba esango baietz, derrigor izan behar atsegina hire besoetan erortzea, hire bularrak nerearen kontra estutu hire sabela nerearen kontra sentitu hire begietan urrunera begiratu hire ezpainetan zehar. Nola ez zienat ba esango baietz kolore bortitz hauei emozio estraino reprimitu hauei edozein posibilitateren dantza gorri ere honi. Ez didan ba esango elkar goza genezakeenak ez duela merezi, badakin nik gaur baietz esan dudala, azkeneraino merezi duela.\nHiru alabaren ama amodioa egiteko orduan hire beso artean dardara larrian dagoela sentitzen duanean, nahi baduzu utzi egingo dugu esaten diok. Bere aurpegiak kontrariedade jesto bat erakusten dik bere erabakiaren zalantzarik izan ez dezaan. Bere gogoan burrukatzen diren indarren espektadore bihurtzen haiz hiretzat guztia kasikan esperimento bat dela gogoratuaz. Ez dik eskertu gabe utzi nahi hire berarekin oheratzea. Hasi duk oraingoz bere frakasoaren derrigortasunaz konturatzen, hire aurrean ridikuloa egiten ari dela sumatzen dik, oraindik ere kulpabilitatearen mende, estremo hontaraino etorri eta orain tabu irrazional birjinengatik guztia amaitu gabe uztea bere inpotentzia totalaren ametitzea izango litzaiokek, bere mentean inoiz mugitu izan den eraginik miragarrienarentzako bukaera lotsagarri bat. Jakin beharra dadukak zein bortizki bizi duen gau hau berak, ez dagoela erdibidetan gelditzeko, zenbaterainoko zorabioa sortzen dion hire presentzia biluzak, gau honen lotsa pasatzeak merezi zuela. Bere erabaki klaroak parte hartzera obligatzen hau, ezin haiz espektakuloaren aurrez notak hartzen egon, kasikan hire eskuetako azalaren zehar sumatzen dituk indar kontrakorren ritmoak, bere begien antsiak zeharo dominatzen hau. Baina zeri diozu beldurra, badakizu ez duzula minik hartuko, zergatik ez zara lasai idekitzen, esaten diok.\nArtean nolabait birjina sentizen zen, ezin zen zabaldu bere maitearen azpian senarraren azpian egunero zabaltzen bazen ere, estutzen zuten indar haiek bere gain zeuden hainbeste edertasunez ez zezan goza, Ezkontza eguneko gauera berritzulia aurkitzen zen. Zer egin behar zuen behingoz birjinitatea hausteko, lasai entregatzeko, egitazko edertasun libreaz gozatzeko, amodioak legerik ez zuela esperimentatzeko. Zein lege madarikatu izan ote zitekeen bere maiteaz gozatzen permititzen ez ziona. Ez zuen libre uzten, sabela korapilatzen zion, arnasa gelditu egiten zion beldur obligatuak harrapa zezan, hantxe, bere beso eta oin tartean betirako gorde ahal zezakeen une bakar hartan. Bere baitan erabat sar zedila behingoz, besterik ez zen bere desira eroa. Posible izan behar zitzaion ordu hartan gorputz gazte hura goza ahal izatea, edertasun hari entrega ahal izatea, azkenik bere desira kunplitzea.\nEz dakik zer egin bera lasaitzeko. Puntu hontaraino ekarri hau eta orain ezin duk ideki. Masturbaziora ohiturik hago, hire begietan zerbait kristalezko bihurtzen den bitartean plazer bakartiak sarritan gogoratu dik hire gorputz hasegabeari zenbat gozamen zor zaion. Ondo dakik zer esperimentatzen den atseginaren atariraino etorri eta haren mugimendu orokorra inpeditua aurkitzean. Orain ere badakik masturbatzera hoala. Hire irudiak ez dik inoiz inor hire azpian daukaan gorputz hori bezainbat liluratu enajenatu erotu, eta masturbazio plazergabetu bat baino zerbait atseginago zor dioala pentsatzen duk. Obligazio ritual bat betetzera behartua banago ere plazerra posible dela sinis nahi huke. Gainera esperimentoak plazerrik eroena esijitzen zuela zirudian. Plazer frustatu batek ezingo dizkik pagatu zuen elkarren arteko obligazioak, lehen bezala jarraituko duzue zuen elkarren presentzia desira kunpliezin baten lore alfer bat besterik ez dela pentsatzen.\nMentearen bihotz-bihotzean zuhaitz parasitoa. Kulpa eta beldurra. Sortearen zuhaitz krudela. Hementxe bihotz-bihotzean zuhaitz madarikatua. Iraganekoak oraindik, ahulak harroak itsusiak. Beti nonbaitetik igesi, eskapabiderik ba ote dagoen pentsatzeko astirik hartu nahi gabe, intentoekin harmiarma-sareekin begiekin.\nBentzutu nahi zaitut nolahala, beheraka hau zentzugabea da, ezer ez doa inora, hemen ere festak kabida eduki behar luke, goian ala behean ez dut nahi nitaz erruki ahal zaitezen, ez dut nahi bilaketa urduri honek jarrai dezan. Ez lotsarik senti, dena normala da hemen, momentu honetan honela gerta behar du guztiak. Halaz are ezinkizun hau intelijentzia falta hau erregu amaigabe hau errukiaren makina nazkagarri hau. Obsesio honen mende hain erraz makurtuak, beti askatasunaz pentsatzera behartuak, azken ajolagabeziaren bila beti. Proiektoak, obsesiozko laguntzak utzi, ahulezia hau bentzutu, non etzanaren beharrik ez eduki.\nEzin dut plazerrik aurkitu, musika toperaino altzatzen dut, karraxiak urratu nahi luke nere eztarria, besoak jasotzen ditut, burua alde guztietara mugitu, kolorerik bortitzenari begiratu, ritmorik gogorrena aurkitu nahi, dantza eroan ezin galdu. Nere aurrean zaude dantza alfer horretan aurrera ta atzera gora ta behera, jarrai dezala estridentzia horrek, zure begien antsia urrunera begira neri begira inora ez begira, gorputz hau norabaiterako mugimenduan aurrera atzera dena gorri zure aurrean zure gainean. Zuk ere berdin diozu, ezin dut berarekin plazerrik aurkitu. Zoratu nahi genuke, gorputz hauek norabait jaurtiki, jarrai dezala musika horrek, o bai atzera aurrera, argiak su har dezala, ezin plazerrik aurkitu, baina begira iezadazu horrelaxe, egon zaite nere besoetan, intenta dezagun, karizia arraro hauekin, gauden hemen honelaxe, atsegin ezineko mugimendu moztuak, jarrai dezala musika horrek.\nHan zeuden etzanda. Ez zekiten non aurkitu zuten amodio hura, noren etxean bizi zen edertasun majiko hura larritasun arnasgabea gorputz ezezagun ikaratia. Edozein momentutan urratsik utzi gabe eskapatuko zela bortizki sentitzen zuten, kasikan desira ere egiten zuten akaba zedila, esperimentoaren ondoren behintzat lehengoak izaten jarrai zezatela.\nEsplikagaitza bada ere nahiago dut ez zaitezela nitaz enamora, ez zaitezela nere begietatik zintzilik geldi, zure mentea ez dadila nere imajinaz sutu. Bakoitzak norberaren imajinari bakarrik amodio librea zor balio bezala da. Nahiago dut ez dezazula nere gorputzik behar zure amodio edertasun hori sentitzeko, ez gaitezen engaina ni maite nauzulako ustearekin. Ez dut esan nahi nere gorputza ukatuko dizudala. Baina nahiago nuke aitor dezazula zure amodioa ez naizela ni, zure mentean sortu duzun edertasun etsiarekin ari zarela burrukan, zure jokoa zeugan bukatzen dela, zeure irudian zeure dardaran zeure mentearen heriotze ezinezkoan.\nZuhaitz parasitoaren fruitu guztiak ezagutu nahi zenituzkete behingoz irensteko. Beldurraz lotsaz antsiaz ezinez alimentatzen zaizue. Ez duzue soportatuko funzionamendu arbitrario bati makurtua egon beharra. Arrazoi guztien kontra arrazoiren baten bila segi beharra dadukazue.\nNahi baduzu utzi egingo dugu esan ondoren jolasa azkeneraino eraman behar dela klaro gelditu duk, nahiz eta atseginik gabe jolasa nolabait bukatzen baduzue lasaiago geldituko zarete. Goizean etxetik irtetzean heure aurrean ikusi dituan kadera libre atseginak ekartzen dituk burura. Artean ez hengoen erabat esna, ez duk hire begirada fijatzeko astirik ere apenas izan, eta falda luze haien azpian zeuden kadera sueltoen ritmo atseginegia hire zainetan espuma bezala gozo gozo nabaritu duk. Ez diok aurpegirik ere ikusi, mugimendu natural lasai plazertsua bakarrik gelditu zaik, oraindik higan dagoela sumatzen duk haren beharrean hagoen momentu honetan. Kaderen ritmo libre naturala. Ezinbestez hire gorputzaz ritmo haren oroitzapena jabe dadila saiatzen haiz, oraindik musika zati bat bezala higan gorderik zegok, nolabait akaba beharra dadukak mugimendu aurkituezinekoa.\nDantza honetan leher nahi nuke, dantza honetan ero nahi nuke, momentu hau hautsi, antsia oro ito, zu erabat zabalik utzi, nolabait zoratu, dantza honen indarrez gorputz inbisiblearen larritasunetik eskapa, beste egoera hortara iritsi.\nLasaiago al zaude, zer ari zara pentsatzen, ez dio inporta, urrengokoan errazago izango da, ez ezazu pentsa gaizki pasatzen ari naizenik edo zutaz asperturik nagoenik, ez naiz estrainatzen gertatzen zaizunaz, lasai zaite, konturatzen naiz ni naizela-ta ari zarela beldur eta lotsa hau guztia pasatzen, egitan apreziatzen dut nitaz baliatzera saiatzen zarela zure ametsetan zehar joateko. Ez al da ba gurea hau guztia, ez al gara ba ari ahaleginetan geure buruak edertzeko, nork esango du gau larri hau baino denbora ausartagorik posible zaigula.\nKitarra lokarri sinple hoiekin hoietan dena hain intensoa hain luzea hain erraz bihur daiteke. Ez al duzue ikusten nola zuen begiak itsuraldaturik dauden, ez al duzue sentitzen hortxe zintzilik zaudetela oro boz emozionatu horretan, nola gauza guztiak ezkutatzen zaizkizuen hutsune horretantxe.\nMusika hura entzuten gelditu ziren. Ezingo zuten farrik aurkitu egoera hartan. Harma guztiak ez ziren aski izango handik altzatzeko. Egoera hura entenitzeko orduan elkarren presentzia kasikan aitzakia bat zirudien, bere legeak ere izan behar zituen egoera harriskugarri hark, konponezineko zerbaiten amenazoa ezkutatzen zuen. Momentu desolatu haren bila zergatik ote zebiltzan nahi zuten jakin, zein izango zen emaitza larria, zeren bazirudien zerbait aurkitzen zaudela zerbaiti aurpegia ematen. Beheraka geldiezin batetan bezala, erortzearen emozioa begietaraino irristatzen zitzaien.\nOroitzapen guztiak agindu guztiak madarikazio guztiak hantxe zeuden. Ezin ziren ikaraz entregatu besterik. Zergatik maite behar zuten sakrifizio guzti hura, separazioaren bezpera gaueko amodio ajitatua, debekazioz maitagarri gertatutako plazer gozaezina. Musika haren bihotzeraino jeistea posible zela zirudien lehenengo aldiz.\nHemengo aldetik oihartzuna entzuten, koloreak ezin ikuturik, hitzak ezin esanik, indarrak ezin sentiturik. Sentitzeak ezer lagun ahal baleza, desiratzeak ezer aurrera ahal baleza, oroitzapen batetan errebelaziorik balego.\nBegietara begiratzen zion, arnasa har ezinik, eta hantxe bere baitan zedukan inoiz baino urrunago bere birjintasunean. Gorputz gazte hartaz enamoratua zegoenez gero beti iruditu zitzaion imposible izango zitzaiola harekin amodio egitea. Hitzik gabe esaten zion guztia eta begiak itxirik ikus zezakeen. Nigandik hain urruti egongo zara beti. lmaginarik miragarriena lorerik inporta ez zaion zeru bat zara, zure olatua beti da berria boteretsua amaiezinekoa, ezin naiz eskapa zure presentziaren larritasunetik.


Erosi : 22,76 €\nZALDI MAMARROA (XIX. IGARTZA SARIA)\nGOIENETXEA CERECEDA, EKAITZ\nZaldi mamarroa, Ekaitz Goienetxea: Karramarroak trabeska ezkutatu ziren itzaletan. Itsasontzien motor eta zaratetatik aparte, kofradia inguruetako deskarga eta aldarrietatik harantzago, ontziolako karroen artean, amarratutako tresnen kulunka hotsak entzuten ziren olatutxoen txipli-txapla gozoekin batera berdin-belarrezko aldatsean gora eta behera, gora eta behera.\nBurdinazko kateen kirrinka eta tuklunka metalikoak. Txikoten sokatira teinkadak eta intziriak. Plastikozko buia zanpatuen igurtzi eta aiene desinflatuak. Goma baten flap kolpea besoko azalaren kontra.


eskainte / eskaintzagai\neskaintza (orobat eskeintza g.er. eta eskentza g.er.) 1 iz ondasunez eta kidekoez mintzatuz, norbaiten eskuko jartzea, har dezan eskatuz.\nEzarri zuten kutxa harri handiaren gainean, eta Bet-Xemexeko jendeak erre-opariak eta eskaintzak egin zizkion Jaunari egun hartan. Elizen arteko biblia 1 Sm 6,15\nJaunaren etxera eraman zituen bere aitak eta berak eginiko eskaintzak: zilarra, urrea eta ontziak. Elizen arteko biblia 1 Erg 15,15\nZin egin diot Eliren senitarteari, ezin izango duela sekula bere gaiztakeria garbitu, ez opariak eginez, ez eskaintzak ekarriz. Elizen arteko biblia 1 Sm 3,14\nLehen fruituen eskaintza eta fede-aitorpena. Elizen arteko biblia Dt 26,1 tit\nErre-oparien eskaintza bukatu arte jardun zuten kantatzen eta turutak jotzen. Elizen arteko biblia 2 Kro 29,28\nOparien eskaintza bukatzean, Davidek bedeinkatu egin zuen herria Jaunaren izenean. Elizen arteko biblia 1 Kro 16,2\nEgin nahi den edo egin daitekeen tituluen eskaintzari buruz aritzen garenean, gizarteak zer behar duen, zer eskatzen digun, eta horrelako galderak etortzen zaizkigu gogora. Juan Ignacio Pérez / Pello Salaburu «Unibertsitatea eta euskal gizartea gaur» - 205. orr.\nOrokorra izan beharko litzateke unibertsitate ikasketen eskaintzaren plangintza, eta administrazioari egokitu beharko litzaioke plangintza horren erantzukizun handiena. Juan Ignacio Pérez / Pello Salaburu «Unibertsitatea eta euskal gizartea gaur» - 90. orr.\nUrtero graduondoko ikastaroetan parte hartzen duten 150 ikasle eta irakasleei esker, hasieran eskaintzen ziren 370 eskola orduetatik 2.250 orduko eskaintzara pasako dira. Berria - Euskal Herria 2004-07-01\nNeure idiak emanen dizkizut erre-oparirako, eultziak egurretarako eta garia eskaintzarako. Elizen arteko biblia 1 Kro 21,23\nEskaintza egin zionean, neskak hogeita lau ordu eskatu zizkion erantzuna emateko. Karlos Zabala «Parisen sabela» - Emile Zola - 78. orr.\nGarai hartantxe iritsi zitzaidan Escher-Wyss-en eskaintza: aukera aparta ingeniari gazte batentzat. Joxe Austin Arrieta «Homo Faber» - Max Frisch - 68. orr.\n-Nire eskaintza aintzat hartu behar huke, horrelako garaipenak ez dituk askotan izaten. Josu Landa «Odolbildua» - 165. orr.\nEskaintza luzatua nion bere autostop-bidaia nirekin egin zezan, nik eskura neukalako Williamsen Citröena. Joxe Austin Arrieta «Homo Faber» - Max Frisch - 187. orr.\n-Aprobetxatuko dut zure eskaintza. Josu Zabaleta «Jakintzaren arbola» - Pio Baroja - 223. orr.\nSei urterekin hasi zen bertan eta 21 egin arte jarraitu, Aspek eta Asegarcek egindako eskaintzetatik lehenengoarena onartu zuen arte. Berria - Kirola 2004-05-11\nPetrolio konpainia erosteko eskaintzetan Espainiako Gobernuak jada ez du indarrik. Berria - Ekonomia 2006-02-07\nHonelako eskaintzetan ohi den bezala, harpidedunek are merkeago eta errazago eskuratu ahal izango dituzte filmak: kaleko prezioan baino %20 merkeago hain zuzen. Berria - Kultura 2004-10-20\nEAEko hezkuntza sistemako behin-behineko irakasleek lan egonkortasuna izateko 2004ko dekretuan hainbat baldintza ezarri zirela gogorarazi du Hezkuntza Sailak: sailak deitutako Enplegu Publikorako Eskaintzetara aurkeztea. Berria - Harian 2005-07-28\nAdio, andrea, har ezazu ontasunez nire sentimenduen eskaintza; ez dio deus kalterik egiten nire errespetuaren eskaintzari. Jon Muñoz «Harreman arriskutsuak» - Choderlos de Laclos - 95. orr.\nBegira, neure idiak emanen dizkizut erre-oparirako, eultziak egurretarako eta garia eskaintzarako. Elizen arteko biblia 1 Kro 21,23\nJendea kexu da osasun zerbitzu publikoen eskaintza nahikoa ez delako. Berria - Gaiak 2004-05-26\n250 dei irratietarat eta 15.000 euroren eskaintza. Herria 2005-02-17\n13 1/2 etan: Bazkaria eta medailen eskaintza. Herria 2003-09-04\nEmazteak, jeneralean, senarraren eskaintza eskuzabalari ezetz esaten zion, eta irakurtzera joaten zen, egongela esaten zioten gelako bazter batera. Eskarne Mujika «Berdin dio» - Agota Kristof - 67. orr.\nDemetrio I.ak beste eskaintza berriak egin Jonatani. Elizen arteko biblia 1 M 10,22 tit\nOntzi hondoratuko marinela azken oholari nola, halaxe atxiki gintzaizkion eskaintza zekenari. Aingeru Epaltza «Rock'n'roll» - 166. orr.\nAldare handiaren gainean egin behar dituzu goizeko erre-oparia eta arratseko eskaintza. Elizen arteko biblia 2 Erg 16,15\nBezero gehienak gizonezkoak ziren eta ezin zioten gure eskaintza kilikagarriaren tentazioari eutsi. Jon Arretxe «Ostiralak» - 43. orr.\nGaur egungo ikusmoldeek, aldiz, biziki azpimarratzen dute eskaintza-egiturak munduko eskariaren joeretara ongi egokitu beharra. Koro Navarro «Ekonomiaren globalizazioa» - Jacques Adda - 67. orr.\nIldo horretan doaz Ortegaren hitzak, Aviranetari eta haren asmatzaileari buruzko bere lanaren eskaintza-orrian ipiniak: [...]. Josu Zabaleta «Jakintzaren arbola» - Pio Baroja - 11. orr.\nUrtero, letra galegoen karietarat, lore eskaintza egiten zaio Castelaori txoko honetan maiatzeko azken igandean. Koldo Izagirre «Sua nahi, Mr. Churchil?» - 271. orr.\n12-tan, lore-eskaintza haren hil-hobian. Herria 2002-09-26\nNazkatuta nago lan-eskaintzak irakurtzeaz. Lopez de Arana «Manhattan Transfer» - John Dos Passos - 402. orr.\nTxapelketa bururatu bezain laster lan eskaintza ederra egin zidaten Floridan aritzea proposatuz. Ramuntxo Etxeberri «Skyroom» - 278. orr.\nEz du hainbeste ezkon-eskaintzarik ere aukeran. Mirentxu Larrañaga «Hona hemen gu biok» - Dorothy Parker - 92. orr.\nApaizak, eskaria entzun zitzaiolako debozioz beterik eta mesedeagatik esker oneko, gari-eskaintza egiten die urtero behartsuei San Frantziskoren maitasunagatik. Askoren artean «Asisko Frantzizko, Asisko Klara» - 459. orr.\nArratsaldeko intsentsu-eskaintza egin ohi zen ordu berean, Juditek deiadar egin zion ahots handiz Jaunari, esanez: [...]. Elizen arteko biblia Jdt 9,1\nArdo-eskaintzak egin, eta bakoitza bere etxera joan zen lotara. Juan Kruz Igerabide «Ulises» - Homero - 141. orr.\nAgindu iezaiezu lur- eta ur-eskaintzak prestatzeko, menpekotasunaren seinaletzat. Elizen arteko biblia Jdt 2,7\nJudea herrialdera heldurik, mezulariak igorri zizkieten Judasi eta anaiei gezurrezko bake-eskaintzak egitera. Elizen arteko biblia 1 M 7,10\nAstelehena zen, baina igandekoa erosi zuen, iragarki laburretan zekarren sexu-eskaintza zabala miatzeko. Migel Angel Mintegi «Denak du bere prezioa» - 79. orr.\nAurreratu eta ekarri Jaunaren etxera zeuen oparigaiak eta gorespen-eskaintzak. Elizen arteko biblia 2 Kro 29,31\nAsko ikusten genuen Frantziako A2 katea, hemengo telebista eskaintza oraindik ere egungoa baino pobreagoa zenean Donostian ongi hartzen zelako eta saioen ordutegia hobeto egokitzen zitzaigulako, gaueko filmarena batez ere. Ramon Saizarbitoria «Gorde nazazu lurpean» - 237. orr.\nHauxe da haren kontra-eskaintza: Goza ezazu, lagun, gozatu eta ez epaitu. Juan Martin Elexpuru / Bego Montorio «Filosofia apaingelan» - Sade - 30. orr.\nIrratia, Radio Segurako kantu eskaintza orduaren sintonia. Jon Maia «Riomundo» - 21. orr.\nUDAKO OPORRETARAKO LAN ESKAINTZA DEIA. Herria 2005-05-26\n7 (ekonomian eta merkataritzan) ondasunez eta kidekoez mintzatuz, salgai jartzea. ik eskari.\nEz batak ez besteak ez zuen zuzenean sortuko merkatu autoarautuaren konkurrentziazko sistema, zeinean gauza orok salgai bihurtzeko joera baitu eta prezioa eskaintza eta eskaria aurrez aurre jartzearen emaitza baita, eta eskaria eta eskaintza ere, aldi berean, prezioen arabera aldatzen baitira. Koro Navarro «Ekonomiaren globalizazioa» - Jacques Adda - 20. orr.\nPrezioen beherakadak, gainera, iraunkorra eta handi samarra beharko du izan, eskaintza erreakzionatzen has dadin. Koro Navarro «Ekonomiaren globalizazioa» - Jacques Adda - 125. orr.\nBanku zentralak, ez baitu diruaren parekotasunaz arduratu beharrik -diruaren gorabeherek automatikoki orekatzen baitituzte dibisen eskaintza eta eskaria-, nazio barneko auziak huts-hutsik kontuan izanik gida dezake bere diru-politika. Koro Navarro «Ekonomiaren globalizazioa» - Jacques Adda - 94. orr.\nMerkatu horiek, ororen gainetik, merkatarien beren topaleku ziren, eta ez azken eskariak (kontsumozkoak) eta lehen eskaintzak (ekoizpenak) bat egiten zuten lekua. Koro Navarro «Ekonomiaren globalizazioa» - Jacques Adda - 19. orr.\nBaldin aldagai nominalak (prezioak eta soldatak) truke-tasen bariazioari berehala egokitzen ez bazaizkio, konkurrentziaren ondoriozko hobetzeari esker, eskaintza nazionalaren alde aldatuko da merkatu-kuota, eta horrela bigundu egingo da krisiaren lehen efektu atzeragarria. Koro Navarro «Ekonomiaren globalizazioa» - Jacques Adda - 95. orr.\nDiruaren hazkundeak eskaintza potentzialaren hazkundearekin batera joan behar zuen, horixe baitzen inflazio-iragarpenak aldatzeko eta prezioen egonkortasuna berreskuratzeko modu bakarra. Koro Navarro «Ekonomiaren globalizazioa» - Jacques Adda - 151. orr.\nIkaragarri handia zen eskaintza. Migel Angel Mintegi «Denak du bere prezioa» - 79. orr.\nGehiegizko eskaintza denean, saltzaileek prezioak beherantz jaitsiko dituzte, ez baitira bestela produkzioa saltzeko gai izango. Iñaki Heras «Txanponaren bi aldeak» - 68. orr.\n8 (ekonomian eta merkataritzan, hitz elkartuetan lehen osagai gisa)\nEskaintza eta eskaria, hori da dena. Urtzi Urrutikoeetxea «Auzoak» - 103. orr.\nOndasunen eta zerbitzuen eskaintza eskasia dagoenez, enpresek gutxiago ekoizten dute eta lanpostuak deuseztatu egiten dira. Iñaki Heras «Txanponaren bi aldeak» - 114. orr.\nReaganen administrazioak abian jarritako eskaintza-politika sarritan berrikuntza teoriko hutsa balitz bezala hartu bada ere, Estatu Batuen indarraren beheraldiaren kontrako erreakzioa izan zen beste ezer baino gehiago. Koro Navarro «Ekonomiaren globalizazioa» - Jacques Adda - 157. orr.\nEkonomikoki jarduera apala da bertsolariena, eskaintza-eskari jokoa kanpoko esku-hartzerik gabe doitzen duena eta, beraz, eragile komertzial edo babes publikoarekiko menpekotasunik gabea. J. Garzia / A. Egaña / J. Sarasua «Bat-bateko bertsolaritza» - 57. orr.\n9 (ekonomian eta merkataritzan, hitz elkartuetan bigarren osagai gisa)\nHegoaldetik datorren lan-eskaintza ia mugarik gabe da elastikoa. Koro Navarro «Ekonomiaren globalizazioa» - Jacques Adda - 142. orr.\nDiru-politika independente baten abantaila nagusia, monetaristen iritziz, diru-eskaintza kontrolatuz, inflazioaren aurkarko borrokari erabateko lehentasuna eman ahal izatea da. Koro Navarro «Ekonomiaren globalizazioa» - Jacques Adda - 94. orr.\nMerkatu horien dolar-eskaintza, alde batetik, Estatu Batuetako erakunde eta enpresetatik zetorren, interes-tasa guztiz apalak atzera eragiten baitzieten. Koro Navarro «Ekonomiaren globalizazioa» - Jacques Adda - 87. orr.\nEpe laburreko eskaintzaren zurruntasuna, bestalde, are handiagoa izaten da garapen-bideko herrialdeek ekoizpena esportaziora bideratua dutenean. Koro Navarro «Ekonomiaren globalizazioa» - Jacques Adda - 125. orr.\nBarne-eskaintzaren zurruntasuna, eta, bereziki, esportazio-eskaintzarena, hain izaten da handia, non aurrezkia gehitzeak ez baitu ekartzen nahitaez kanpoko defizita gutxitzea. Koro Navarro «Ekonomiaren globalizazioa» - Jacques Adda - 113. orr.\n10 norbaiti zerbait, eskuarki liburu edo arte lan bat, eskaintzean, ezartzen diren hitzak.\nEskaintza, liburua bezala, noiz-eta neu jaio nintzen urtean izkiriatua zen. Edorta Jimenez «Sukar ustelaren urtea» - 111. orr.\nZalantza neukan eskaintzari buruz: ala Intxortako herritar eroriei eta Julian Lasari, in memoriam ezinbestean, ala Jontxu Muñagorriri, txikitako bere kontakizunekin nire irudimenaren txingarrei haizea emateagatik. Xabier Mendiguren Elizegi «Errautsen distira» - 115. orr.\nEskaintzak zetozen aurrena: Lizi eta Sarari, osaba Juani, bere ama Carmeni, Obabako gure lagun Lubis zenari. Bernardo Atxaga «Soinujolearen semea» - 20. orr.\nBegiak txitxildu eta, idazkera kiribildu batez, honako eskaintza hau irakurri ahal izan nuen: "W.P. Weber standartenführerrari, Reicheko arimarik sentiberenetako bati, esker onez". Alberto Ladron Arana «Eguzki beltzaren sekretua» - 159. orr.\n"Je n'oublierai jamais nos promenades dans Londres" zioen eskaintzak. Ramon Saizarbitoria «Gorde nazazu lurpean» - 219. orr.\nBi liburuek kortesia orrietan, letra handi eta argiaz, eskaintza hitz batzuk zituztela idatzita egiaztatu ondoren, atzeratu egin nuen haien irakurketa. Ramon Saizarbitoria «Gorde nazazu lurpean» - 219. orr.\n"Txakurrak lurperatuko ditut, non esaten badidazu", egiten dio eskaintza. Oskar Arana «Lotsaizuna» - John Maxwell Coetzee - 145. orr.\nSalbatore Mitxelena, Orixe eta Nemesio Etxaniz eskaintzan aipatu idazleen estiloa errepikatzen du Mendigurenek, A. protagonistaren kide izan zitezkeen apaiz euskaltzaleena. Markos Zapiain «Errua eta maitasuna» - 86. orr.\nLehen orrialdean eskaintza lerro bat: "Ene kusi maiteari, esker beroenekin". Angel Aintziburu / Jean Baptiste Etxarren «Luzaiden gaindi» - 143. orr.\nBeste Beatriz batzuk ere ageri dira Borgesen aipu-eskaintzetan (ez beti Beatriz izenez). Juan Garzia «Ipuin hautatuak» - Jorge Luis Borges - 19. orr.\nabertzalearen eskaintza (6); azken eskaintza (41); baina eskaintza (8); baino eskaintza (9); baten eskaintza (20); beharia lan eskaintza (8); bere eskaintza (27); berritzeko eskaintza (7); beste eskaintza (21); beste eskaintza bat (10); betetzeko eskaintza (5); bi eskaintza (9); da eskaintza (18); den eskaintza (6); dio eskaintza (7); dion eskaintza (8); diru eskaintza (11); du eskaintza (14); duen eskaintza (21); dute eskaintza (9); edo eskaintza (5); egin duen eskaintza (5); egin eskaintza (5); egin zuen eskaintza (5); egindako azken eskaintza (11); egindako erosteko eskaintza (12); egindako eskaintza (44); eginiko eskaintza (23); egiteko eskaintza (13); egiten duen eskaintza (6); enpresaren eskaintza (9); ere eskaintza (17); erosketa eskaintza (26); erosketa eskaintza publikoa (6); erosteko eskaintza (105); erosteko eskaintza egin (10); erosteko eskaintza publiko (16); erosteko eskaintza publikoa (41); erosteko eskaintza publikoak (6); erosteko eskaintza publikoari (5)\neskaintza aintzat (5); eskaintza arbuiatu (6); eskaintza aurkeztu (5); eskaintza bakarra (6); eskaintza bat (65); eskaintza bat egin (17); eskaintza bati (8); eskaintza batzuk (8); eskaintza baztertu (7); eskaintza bera (9); eskaintza bere (6); eskaintza berezia (7); eskaintza berri (8); eskaintza berri bat (5); eskaintza berria (12); eskaintza berriak (7); eskaintza bi (5); eskaintza da (9); eskaintza dela (8); eskaintza du (6); eskaintza edo (6); eskaintza egin (164); eskaintza egin die (7); eskaintza egin dio (15); eskaintza egin du (13); eskaintza egin eta (5); eskaintza egin zidan (10); eskaintza egin zien (6); eskaintza egin zion (21); eskaintza egin zuen (5); eskaintza eginen (5); eskaintza egingo (21); eskaintza egingo du (7); eskaintza egitea (11); eskaintza egiteko (9); eskaintza egiten (35); eskaintza egitera (5); eskaintza ekonomiko (5); eskaintza ere (11); eskaintza erredakzioa (5); eskaintza errefusatu (9); eskaintza eta (44); eskaintza euskal (5); eskaintza ez (32); eskaintza ez da (10); eskaintza ezin (6); eskaintza guztiak (15); eskaintza handiagoa (5); eskaintza handitu (5); eskaintza hau (10); eskaintza hobea (6); eskaintza hobetu (10); eskaintza hori (24); eskaintza horiek (6); eskaintza horrek (8); eskaintza horren (6); eskaintza horri (10); eskaintza hura (5); eskaintza izan (5); eskaintza jaso (11); eskaintza kontuan (5); eskaintza on (6); eskaintza ona (8); eskaintza onartu (51); eskaintza onartu eta (6); eskaintza onartu zuen (6); eskaintza onartuko (5); eskaintza onartzea (11); eskaintza onartzeko (12); eskaintza onartzeko prest (5); eskaintza onartzen (6); eskaintza oso (11); eskaintza politikoa (14); eskaintza publiko (28); eskaintza publiko eep (6); eskaintza publikoa (94); eskaintza publikoa eep (14); eskaintza publikoa egin (7); eskaintza publikoa egingo (8); eskaintza publikoa egiteko (6); eskaintza publikoa sep (6); eskaintza publikoak (14); eskaintza publikoan (11); eskaintza publikoaren (9); eskaintza publikoari (9); eskaintza publikorik (6); eskaintza seaska (18); eskaintza serioa (5); eskaintza zabala (27); eskaintza zabalagoa (6); eskaintza zabaldu (5); eskaintza zehatzik (5)\neskaria eta eskaintza (8); eta eskaintza (73); eta medailen eskaintza (7); eten eskaintza (8); euren eskaintza (5); euroko eskaintza (12); euroko eskaintza egin (6); euskarazko eskaintza (14); ez zuen eskaintza (6); ezker abertzalearen eskaintza (6); gas naturalen eskaintza (5); gehiegizko eskaintza (6); gure eskaintza (9); hainbat eskaintza (8); hartzeko eskaintza (7); hiru eskaintza (5); ikasketen eskaintza (9); jarraitzeko eskaintza (6); joateko eskaintza (8); joateko eskaintza egin (5); kultur eskaintza (10); lan eskaintza (140); lan eskaintza euskal (5); lan eskaintza publikoa (26); lan eskaintza publikoan (5); lan eskaintza seaska (18); lore eskaintza (41); lore eskaintza egin (12); lore eskaintza egingo (9); lore eskaintza eta (6); luzatzeko eskaintza (5); medailen eskaintza (7); milioi euroko eskaintza (9); naturalen eskaintza (5); nire eskaintza (5); onen eskaintza (5); patronalaren eskaintza (5); petrolio eskaintza (5); publikoen eskaintza (5); saltzeko eskaintza (31); saltzeko eskaintza publiko (5); saltzeko eskaintza publikoa (10); sarearen eskaintza (5); su eten eskaintza (8); taldearen eskaintza (6); tituluen eskaintza (5); zen eskaintza (7); zion eskaintza (6); zuen eskaintza (25); zure eskaintza (8); zuten eskaintza (7); zuzendaritzaren eskaintza (7)\nbeste eskaintzarik (6); borondatezko eskaintzak (5); du eskaintzarik (5); egindako eskaintzak (10); egindako eskaintzarekin (5); egindako eskaintzari (6); eskaintzak aurrera (6); eskaintzak egin (7); eskaintzak egiteko (5); eskaintzak egiten (8); eskaintzak ere (14); eskaintzak eta (11); eskaintzak ez (13); eskaintzak izan (7); eskaintzak jaso (7); eskaintzan eta (6); eskaintzarekin bat (6); eskaintzaren alde (5); eskaintzaren arabera (8); eskaintzaren arteko (7); eskaintzaren aurka (6); eskaintzaren barruan (5); eskaintzaren bat (18); eskaintzaren berri (6); eskaintzaren eta (6); eskaintzari aurre (5); eskaintzari buruz (6); eskaintzari muzin (7); eskaintzari uko (8); eskaintzari uko egin (5); eskaintzarik egin (14); eskaintzarik ere (5); eskaintzarik ez (16); eskaintzarik jaso (16); eskariaren eta eskaintzaren (12); eta eskaintzak (14); eta eskaintzaren (24); eta eskaintzaren arabera (5); eta eskaintzaren arteko (5); ez du eskaintzarik (5); lan eskaintzak (8); lore eskaintzak (7); zion eskaintzari (6)


«Euskal literatura'ren atze edo edesti laburra»\nGizon landua ta asko-jakina duzu Oihenart. Atsotitzak edo errefrauak biltzen ari izan zelako esker onik eman bear diogu euskaldunak. Baita ere poeta landuxea izanik, neurtitz politak utzi zizkigulako. Etxepare baino landuagoa, zailuagoa, arinagoa. Maite-leloetan ari izan zen maizenik. Baditu burutapen ugari, erderatik artu arren, euskerara ederki egokitzen dituenak. Bein edo bein bere-berezko burutapena bide du. Maitearen eskuetaz dio:\nnola arroltze berri erruna.\nEskua argi, arroltze errun-berria bezala. Euskal-yoskerarik eztute neurtitz oek, baino arruntean bai Oihenart'enak.\nOrtzak aintzintzen txuriz\ne (do) zein esne ixurkorri\nala utritxa ala ordotsa,\nGainerakoz, biotza urritxa (ezi-bera) duen ala ordotsa (ezi-kaitza), arerioak progatutakoan esan beza.\nBiblia'ren usaia ere ba dario noizpenka.\nNeurketa Dechepare'k baino banakoitzagoa: zortzi silabaduna naiz bere bera, naiz zazpikoarekin naaste badarabila; zazpikoa ere bai, seirekoaz, naiz zazpikoaz antai bedi ahapaldia. Bost silabadun neurtitz lo-argarria ere oitu zuen. Atzenik gerka-latiñen Asklepiade-ahapaldia euskerara aldatu zigun, edo antzekoa.\nGau-egun goiz-arrats, edate-yatean\nzuzaz dizut pensamendu\nene penen luzamendu.\nGaur den egunean ere lanik aski Oihenart'en neurtitzak baino legunagorik, landuagorik, jasoagorik egiten. Notitia utriusque Vasconiae latinez baitago, besterentzat igorriko dizut, euskal-arloari nagokala. Latina ere landuxkoa zizun Oihenart'ek eta ez da atrigarri euskal-idazle bikaina izan izatea.


Zabalgain-ek antolaturiko ikastaroetan apuntatzeko matrikulazio kanpaina zabalik!! – Asociación de Vecinos Zabalgana Batuz Auzo Elkartea\nZabalgain-ek antolaturiko ikastaroetan apuntatzeko matrikulazio kanpaina zabalik!!\n22 octubre 20130\nZabalgain kultur elkarteak ikasturte honetarako tailerrak ipini dituzte martxan dagoeneko. Aurten, urteroko Mintza-Praktika eta Euskal Dantza ikastaroetan parte hartzeko parada izateaz gain, tailer berri bat topatuko dugu ikasturte osoan aritzeko: PATINAJEA.\nIaz bezala, mintza-praktika tailerra astearte eta ostegunetan izango da, 18:30etik 19:30era, auzo elkartearen lokalean(Zabalgana Etorbidea, 46). Dantzak ostiraletan izango dira, 18:00etik 19:30era, Zabalganako eskolan (Nazio Batuen Hiribidea, 10). Eta patinaje tailerra, berriz, astearteetan 20:30-21:30, Zabalganako eskolan ere(frontoian).\nApuntatu nahi izanez gero, bidali behar da haien helbidera(zabalgain.kulturekimena@gmail.com) honako hau: Zuen izen-abizenak, nahi duzuen tailerra, eta kontaktu-telefonoa. Informazio gehiagorako jo web gune honetara:http://zabalgain.blogariak.net/\nEl Ayuntamiento se compromete a reparar y colocar sumideros en las fuentes del barrio


Hasiera / Berriak / Lagundu eidazue gotzain ona izaten\nHorixe eskatu dau On Joseba Segura Etxezarraga Bilboko gotzain laguntzaile barriak gaur goizean Bilboko Santiago katedralean ospatu dan gotzain ordenazinoko eleizkizunean, azkenean egin dauan hitzaldian. Katedrala jentez lepo egon da eta bi mila lagun baino gehiagok jarraitu dau eleizkizuna zuzenean, eleiza barruan, klaustroan eta eleizpean, non lekuak eta pantaila erraldoiak ipini diran. Bilboko gotzaina buru dala, 18 gotzainek eta 250 abadek ospatu dabe alkar-meza eta Katedraleko Musika-kaperak girotu dau eleizkizuna. Ospakizun osoaren bideoa hemen.\nGotzain laguntzaile barriak bere ama Tere gogoratu dau lehenengo eta behin gotzain lez esan dituan lehen berbetan. On Josebak esan dauanez, “gaixotasun terminalak hitz egitea be galarazoten eutsanean”, hauxe idazten eutsan arbelean: “Joseba, ez eizu sinistu”. Amak errepikatzen eutsan eskaera hau “fede eta sendotasunean” eredugarri izanda, “apaltasunez eta leialtasunez”, “aparteko zeozer egiten ari zirala agertzeko asmo eta gurari barik” bizi izan diran “emakume eta gizon handi guztiei” gehitu deutse.\nBilboko gotzain laguntzaile barrian, izendapena ez sinisteko, izendapenaren eraginez zerbait dala ez uste izateko eskatu deutso, “Hego Amerikan esaten dabenez”, ‘Diositori’ eta, aldi berean, “nahiz eta kostatu” sinisteko eskatu deutso.\nGertutasuna eta esker ona adierazo deutso familiari, bizitzan zehar, abade lez jardun izan dauan alkarteetan lagun izan dituanei, Aita Santuari eta “Mariori, zure laguntzaile lez onartu nozulako”. Beren-beregi aitatu ditu, gainera, On Ricardo Blazquez kardinala, Julio Parrilla Riobambako (Ekuador) gotzaina, Jose bere aita eta Iñaki bere osaba.\nOn Joseba Segurak, bere ustez sinestedunek gizarte testuinguru barriak eskaini daikeena “beste barik, koherentzia” dala nabarmendu dau, hau da, bere eretxiz, “ideia barriak ez ezik, mundu honek eskatzen deuskuna, sinisten doguna benetan bizi daigula da”.\nGotzain laguntzaile lez bere gain hartzen dauan erantzukizuna dala-eta, berak benetan gurako leukena adierazo dau: On Mario gotzainagaz batera, “Bizkaiko Eliza honi lagundu, Jainkoak gizadi atsekabetuaren bidelagun izaten jarraitzen dauala eta Jainko horrek jente askori Barri Onak eroan gura deutsazala jakinarazo daian”.\nGaur egungo gizartearen hainbat erronka aitatu dau, lurraren biziraupenarena nabarmenduz, izan be, “hasi da harrapakaritza jasatea ezinezkoa dauala islatzen daben zeinuak erakusten”. Dalako erronka horreei aurre egiteko, ekintza bateratua ezinbestekoa dala esan dau, baina, “kontraesana badirudi be”, sinismen eta balioak zatitu egiten dira eta “gizatasunaren idiea bera be zalantzan jarten da jentaurrean, inguru batzuetan”.\nOn Joseba Segura gotzainak Andra Mariari deutsan debozinoa be argi geratu da bere berbetan, ministerio barrian “itxurakeriaren tronuak behera bota eta apalak goratzen dituan” Mariaren eskutik sartzen dala esan dau-eta.\nGotzain barriak, amaitu aurretik, “orain dala ordu bi sartu dan abade egin nozuen” guztiengana zuzendu da, “laguntza espirituala eta senide zuzenketa" eskatzeko, eta amaitzeko zera esan dau: "Lagundu eidazue gotzain ona izaten". Mezua osorik hemen\nOn Mario Izeta eleizbarrutiko gotzainak “Eleiza dan Jainkoaren mahasti hau jagoteko ministerio ederraren” ardura emoten jakola esan deutso ordenagaiari bere homiliaren hasiera. Ministerioaren sena be gogoratu dau: “oinetara jarri, zerbitzatzeko”. Bilboko gotzainak gotzain laguntzaile barriaren lema be mintzagai izan dau: “Badakit Norengan fidatu nazan”. “Berak ez deutsu huts egingo –esan deutso-. Ondo dakizu zeure bizitzaren esperientziagaitik”. Lema hori agertzen da gotzain barriaren ezkutuan, non bere gotzain eginkizunaren alderdi garrantzitsuak adierazoten ditan: erdian Kurutzea, Biziaren Arbola irudikatzen dauana; oinetan, hiru mahats-mordo eta lau ahien dituan mahatsondoa sortzen da, zazpi sakramentuak gogoratuz. Gotzain barriak Ama Birjinari deutsan debozinoa kurutzearen oinarri dan Mariaren izenaren anagramaz nabarmentzen da. Homilia osoa hemen\nOn Joseba Segura gotzainak izendatutako abade bik ordenazinoa eskatu eta aurkeztu egin dabe: Francisko Pinillak, Bilboko Eleizbarrutian abade ordenatu dan azkenak, eta Eleizbarrutiko Seminarioan hezitzaile izan eban Juan Mª Lechosak.\nDatorren ekainean Bilboko Santiago katedralean bertan abade egingo dan Alex Andreu diakonoak irakurri dau Aita Santuaren Bulda. Hau irakurri ondoren, eleizbarrutiko gotzainari aurkeztu jako, autortu daian, eta gotzain titularrak eta laguntzaileak alkarrizketan jardun dabe. Ondoren, gotzain guztiek eskuak ezarri deutsez ordenagaiari, sagarapen-otoitza egin da, krisma santuaz igurtzi eta sinboloak jaso ditu: eraztuna, mitra eta artzain-makila.\n18 artzapezpiku eta gotzain\nEleizkizunean, 18 artzapezpiku eta gotzainek parte hartu dabe On Joseba Seguraren gotzain ordenazinoan: Gaur egun Gotzainen Batzarreko presidente eta Valladolideko artzapezpiku dan eta Bilboko gotzain izan zan On Ricardo Blazquez kardinala; On Francisco Perez Iruñako artzapezpikua; On Jesus Sanz Oviedoko artzapezpikua eta On Fidel Herraez Burgoseko artzapezpikua; On Mario Izeta Bilboko gotzaina; on Juan Carlos Elizalde Gasteizko gotzaina; on Jose Ignacio Munilla Donostiako gotzaina; On Manuel Sanchez Santanderreko gotzaina; On Francisco Jesus Mengibar Guadixeko gotzaina; On Abilio Martinez Osma-Soriako gotzaina; On Luis Quinteiro Tui-Vigoko gotzaina; Ekuadorretik etorritako On Julio Parrilla Riobambako gotzaina eta On Skiper Bladimir Yanez Babahoyoko gotzaina; On Manuel Ureña Zaragozako gotzain erretiratua; On Joan Maria Uriarte Donostiako gotzain erretiratua; On Juan Antonio Aznarez Iruñako gotzain laguntzailea; on Jose Cobo Madrileko gotzain laguntzailea; Nuntziatura Apostolikoko kontseilaria dan Michael F. Crotty eta hainbat erakundetako ordezkariak. 250 alkar-meza emoilegaz batera, Eleizbarruti osoko –batez be on Joseba Segurak bere abade ministerioa garatu izan dauan lekuetako eta baita Ekuadorreko- lekaideek, lekaimeek, fededun laikoek parte hartu dabe, katedrala lepo betez.


Ezaugarri orokor batzuk [Sareko Euskal Gramatika]\nKokaguneari dagokionez, gehien-gehienetan, atal birformulatzailearen hasieran erabiltzen dira birformulatzaile urruntzaileak; batzuetan, tartekatuta; eta, nekez, amaieran.\nSintaxia hartzen badugu kontuan, gehien-gehienetan perpaus bati egiten diote bidea birformulatzaile urruntzaileek. Dena dela, zenbaitetan sintagma bati ere laguntzen diote. Ondoko adibide hauek erakusten dute hori:\nZure aurretik gure ikasle izandakoei galdetu beharko litzaieke emaitza nolakoa izan den eta, benetan, gure trebakuntzak hobera egin ote duen urte horien buruan. Edonola ere, uste dugu, badela garaia, urteotan landu eta orrazten saiatu garen “klaseko apunte” hauek euskarri txukun batean jarri eta zuri eskaintzeko. ( Zuzenbide Zibileko ikasgaiak, Itziar Alkorta)\nbaina eta eta juntagailuekin ere agertzen dira:\nAzkenean soinu edo hitz edo dena delako horiek grabatu eta Iñigo nire lagunari eramango nizkiola erabaki nuen: filologoa da, eta hizkuntza asko daki. Nire eskaerak harritu egin zuen (ez nion azalpen handirik eman), baina zinta entzungo zuela agindu zidan. Biharamunean deitu zidan: “Alemana dela esango nikek, baina oso aleman arraroa, edonola ere. Yiddisha, agian; badakik: ekialdeko juduen dialektoa. Baina ez diat gauza handirik ulertu”. Aparatua kaxa baten barruan eman zigutela gogoratu nuen orduan, eta, bizkor, argibideen papera eskuratu nuen. (Itzalak, Zaldua I.)\nPuntuazioari dagokionez, atal birformulatzailearen hasieran doazenean, ondotik koma dutela eta aurretik koma edo puntuazio-zeinu zorrotzago bat (puntu eta koma, puntua, bi puntu) eman ohi dira birformulatzaile urruntzaileak. Tartekatuta doazenean, koma artean, oro har. Eta atal birformulatzailearen bukaeran doazenean, aurretik koma jarri ohi da.\nEuskara Institutua, EHU, "Ezaugarri orokor batzuk", Sareko Euskal Gramatika (SEG), www.ehu.eus/seg


Ondarroako Udala - Irailaren 23an izango da Ondarru-Lekitto kostaldeko II. lasterketa\nIrailaren 23an izango da Ondarru-Lekitto kostaldeko II. lasterketa\nAtzo aurkeztu zuten irailaren 23an izango den Ondarru-Lekitto kostaldeko II. lasterketa. Lasterketan parte hartu nahi dutenek, dagoeneko eman dezakete izena eta irailaren 22ra arte egin ahal izango dute izen ematea.\nLasterketak ia 16 kilometroko luzera izango du, eta Lekeitio eta Ondarroa lotzen dituen errepidean zehar izango da. Ondarroan hasi eta Lekeition amaituko da. Lasterketa Ondarroako kaleetan zehar iaz baino gehiago ibiliko dela azpimarratu dute, iaz Erdi Aroko Jaia ospatzen baitzen herrian eta ibilbidea apur bat moldatu behar izan zuten.\nLekeitioko Tximista Atletismo Taldeko arduradunek adierazi dutenez, lasterketa hau klasiko bat bihurtzea nahi dute. Lasterketa gogorra bezain polita dela azpimarratu dute.\nIaz bezala, autobus zerbitzua ere egongo da, eta kontsigna zerbitzua ere egongo da. Iaz, 162 korrikalarik hartu zuten parte Ondarru-Lekitto lasterketan, eta aurten kopuru hori 100 kirolari gehiagorekin gainditzeko asmoa daukate antolatzaileek.


MAITASUN HANDIKO EROALE TXIKIAK | Eguneko gaiak | GARA\nMOTXILADUN UMEAK» IZAN DIRA AURTENGO MOBILIZAZIOKO PROTAGONISTA NAGUSIAK. ZAMA HANDIA DARAMATE BIZKARREAN PRESOEN SEME-ALABEK, BURUAN GALDERA GEHIEGI ETA GEHIENETAN ERANTZUN BAKARRA: «URRUTI». MOTXILA IRRIBARREZ BETEA EKARRI DUTE BILBORA, «URRUTI» HORI «GERTU» BILAKATZEKO.\n«Triste etortzen da aita berarekin ekarri nahi duelako; noiz ekarriko dugun galdetzen du. Erantzun zehatza nahi du eta nik ez dut erantzunik»\nHaurrei buruz hitz egiterakoan inozentzia eta irribarrea irudikatzen ditugu; badira, ordea, xalotasun hori nahigabean galdu duten umeak. Euskal presoen seme-alabek ongi dakite hori. Aitaren, amaren edo bien hutsuneak, milaka kilometroko bidaiek eta haurtzaro apurtu batek heldu bihurtzen dituzte behar baino lehenago. Aurtengo Bilboko manifestazioak «motxiladun umeengan» jarri du arreta eta GARAk horietako batzuen amak elkartu ditu.\nHaurrekin hitz egitea ia ezinezkoa izan da; urduri eta aztoratuta daude. Xuar txikiak, ordea, hitz gutxirekin baina ederki adierazi digu zer sentitzen duen aitaz galdetuta. «Urruti», horixe izan du erantzuna. Lau urteko txikia Oiartzunen bizi da bere ama Oihanarekin. Haurrak espetxean ezagutu du aita. «Lehengo batean aipatzen zuen nerabe batek ia-ia bi bizitza paralelo bizi ditugula. Gure egunerokotasunari aurre egin behar diogu eta horrekin batera ia beste bizitza bat daukagu, etxean preso bat izateak suposatzen duen guztiarekin», azaldu du. Horri, noski, maite duzun norbait espetxean izateak dakarren «hutsune afektiboa» gehitzen zaio.\nEdurne Igantzin bizi da bere bost urteko semearekin. Semeak bizi duen hutsune handiaz hitz egin digu, baita berak bizi izan duenaz ere: «Amatasunari bakarrik aurre egiteak emozionalki suposatzen duena nabarmendu nahi dut. Lehenengo aldiz izaten dituzun beldur horiei bakarrik egin behar diezu aurre».\nBanku batean eserita kontatu dizkigute beren istorioak. Bazter batean jarrita daude Itziar eta Oier 11 urteko semea. Lotsatuta dago Oier, baina ezkutatu ezin duen irribarrea du aurpegian. Eta badu arrazoirik, Murtzian preso duen aita hurrengo astean geldituko baita aske. «Estatu guztiari buelta eman diogu; 20 urte eman ditu espetxean eta 11 urte hauetan nire semeak egin dituen buelta guztiak eta horren eragina izugarria da», azaldu du amak. Umea hazten doan heinean ardurak ere gehituz doazela nabarmendu du. «Beti daukazu istripuen kontu hori buruan, zer gertatuko den bidaian… ez duzu inoiz eteten kate hori eta horrek, urtea joan eta urtea etorri, sekulako zama dauka zuregan. Askotan pentsatu izan dut nola gainditzen duten umeek egoera hori».\nIzaro Hernanikoa da eta lau urteko semea du. Bere bikotekidea Chateaurouxen preso dago orain, Fresnesetik pasatu ostean. «Bikote harreman bat bikotekidea ondoan egon gabe mantentzeak daukan zailtasun eta gogortasun guztia azpimarratu nahi nuke». Zintzo hitz egin du espetxe politikak seme-alaben hezkuntzan ere duen eraginaz. «Nik helburu garbia daukat: gorrotoan ez heztea. Esaten den gauza bat da, baina txikiari espetxera goazen bakoitzean funtzionarioak esaten badio ez diola jostailua sartzen uzten edo aitarekin goxo-goxo dagoenean etorri eta modu lehorrean bisita bukatu dela esaten badio, zaila da. Oso azkarrak dira eta konturatzen dira; beraientzat ‘jende gaiztoa’ dira».\nSakabanaketaz hitz egiten denean arriskuaz hitz egiten da maiz; bada, ordea, haurrengan pisu handiagoa duen zerbait: aita edo amaren falta igartzen dute. Kontaketa mingarri baten bidez azaldu digu Izarok: «Triste etortzen da, aita berekin ekarri nahi duelako. Galdetzen duenean noiz ekarriko dugun gurekin eta erantzun behar diozunean oso handia denean izango dela... oso gogorra da. Berak erantzun zehatzagoa nahi du eta nik ez dut erantzunik gaur egun».


Ez erretzeko arrazoiak ondoen islatzen dituen Instagrameko argazkiaren sari banaketa burutu da - Villabonako Udala\nEz erretzeko arrazoiak ondoen islatzen dituen Instagrameko argazkiaren sari banaketa burutu da\nPost 2019 Maiatza 31\nMaialen Rodas izan da aurtengo saritua\nUrtero maiatzaren 31n izaten den Tabakorik Gabeko Munduko Egunaren harira, Tolosaldean osasun-arloan aritzen diren zenbait erakundek ekintza batzuk jarri dituzte abian tabakoaren eta kalamuaren kontsumoa murrizteko helburuarekin. Ekimen horien artean dago Instagrameko argazkien lehiaketa. Maialen Rodasek jaso du erretzeari uzteko arrazoiren bat ondoen islatzen duen argazkiaren saria.\nSari banaketaz gain parte hartutako argazki guztien erakusketa zein, Erniobea eta Zubimusu hezkuntza zentroetako DBH 3ko ikasleentzako tailer hezitzaileak antolatu dira “Tabakoa-kalamua korapiloa” izenburupean substantzia horiek kontsumitzearen eta edukitzearen inguruan hausnarketa sustatzeko helburuarekin.\nAECC Gipuzkoa, Amasa-Villabona eta Tolosako udalak, OSI Tolosaldea, Asuncion klinika eta Tolosaldea-Goierriko Osasun saila koordinatuta ari dira lanean eskualdean, duela lau urtetik hona garatzen diren ekimenak sustatzeko. Nerabezarorako Prebentzio Mahaiaren testuinguruan antolatutako kanpaina da.\nAzkenik, Tabakorik gabeko Munduko Egunean, kaleko ekintza bat ere egingo da, herritarrak tabakoa eta antzeko beste substantzia batzuk kontsumitzeak dituen arriskuez sentsibilizatzeko.


San Martin Ezpata-dantza estreinatuko da azaroaren 9an Biarritzen — dantzan.eus\nHemen zaude: Hasiera › Albisteak › San Martin Ezpata-dantza estreinatuko da azaroaren 9an Biarritzen\nSan Martin Ezpata-dantza estreinatuko da azaroaren 9an Biarritzen\nSan Martin ezpata-dantzaren prestaketa entsegua.\nAurrera doaz San Martin ezpata-dantzaren prestaketa lanak eta San Martin egunaren bezperetan, azaroaren 9an, Biarritzeko karrikak izango ditu estreinaldiaren eszenatoki. Maritzuli konpainiaren ekimena bada ere, hainbat talde eta elkartetako dantzariak dira inplikatuak bertan. Bi taldek osatzen dute San Martin ezpata-dantzaren segizioa: batetik 37 dantzarik osatzen duten taldea, neska eta mutilez osatua, eta haien ondoan 24 haurrek osatzen dutena, tradizioari jarraipena emango diotenak.\nSan Martin festetan egingo da urtero\nArrantzale eta noblezia izan dira Biarritzeko historiaren protagonistak, eta bi talde horien ibilbidea San Martinekin lotuz, hiriari ezpata-dantza hau oparitu nahi izan dio Maritzulik eta hitzordua finkatuta, urtero, San Martin festetan kaleratuko da ezpata-dantza. Euskal Herriko eta Europako ezpata-dantzen ereduan oinarrituta, XXI. mendeko dantza sorkuntza moduan aurkeztu du Maritzulik San Martin ezpata-dantza, "dantza tradizionalaren modeloaz inspiratua da, transmititua izan zaigun bezala, ohituraren indarra errespetatuz". Proiektuak EKEren eta Gipuzkoako Dantzagunearen Sortutakoak tradizionala deialdiaren babesa izan du.\nKofradia sortuta, karguak izendatuta\nPasa den ekainaren 13an, Biarritzeko San Martin Ezpata-Dantza Kofradiaren sortze ekitaldia burutu zen Baionako Euskal Museoan. Bertan Euskal Kultur Erakundea (EKE) eta Euskal Herriko beste ezpata-dantzak San Martin ezpata-dantzaren kofradiako ohorezko kide izendatu zituzten, eta Juan Antonio Urbeltz Maritzuli konpainiako ohorezko lehendakari izendatu zuten.\nEkitaldi berean, San Martin Ezpata-dantza gidatuko duten dantzariei ardurak eman zitzaizkien. Jon Iruretagoiena izendatu zuten kapitaina, eta Iraia Laskano, Bixente Ziuarriz, OIhan Indart, Marga Forrestier, Oneka Jauregi, Antoine Rivierre, Jon Olazkuaga, Perine Ferio eta Oihan Delavigne izendatu zituen ezpata txikien dantzari. Dantzaren ardura nagusia bere gain hartzeaz gain, ezpata-dantza antolatu, dantzariak gidatu eta ezpata-dantza babestea eta sustatzen arituko dira.\nSan Martin ezpata-dantza Biarritzen\n10:30ean: Ezpata-dantza Foch etorbideko parke publikotik abiatuko da. Ibilbidea: Kasino Munizipala, Sainte Eugenie plaza, Ama Birjinaren arroka, Port vieux , Mazagran, Bellevue Kasinoa.\nSan Martin Ezpata-dantza Kofradiaren sorrera ekitaldia egingo da ostiralean\nBiarritzeko San Martin Ezpata-dantza Kofradiaren sortzea


Aurrekontuek gora egin dute, baina gastu mugak baldintzatuta - Bizkaiko Hitza\nAurrekontuek gora egin dute, baina gastu mugak baldintzatuta\n2017, azaroak 03 Albisteak, Ekonomia 198\nAsier Arrate Iruskieta / Bilbo\nBizkaiko Foru Aldundiak 2018. urterako aurrekontu proiektua aurkeztu du: 7.813 milioi eurokoa, iazkoa baino 418,5 milioi handiagoa. Oro har, %5,66ko igoera izango du. Hala ere, aldundiak zuzenean gastatzeko izango duen kopuruaren igoera murritzagoa da, behin diru sarrera horiek kuporako –152 milioi igo da ekarpena–, Eusko Jaurlaritzarako, udaletarako eta zorra ordaintzeko erabili ostean. Datorren urterako jasotako 7.813 milioietatik, aldundiak 1.194 milioi gastatu ahalko ditu.\nAldundiko sailek gastatzeko izango duten diru sailaren igoera Espainiako Kongresuak onartutako gehienezko gastuak mugatzen du. Gehienez %2,4 bideratu daiteke; gainontzekoa zorra ordaintzeko da. Lurraldearen zorra ez da hazi, eta datorren urteko aurrekontutik 154 milioi zorra kitatzeko erabiliko dira, eta 48 milioi, interesak ordaintzeko. Unai Rementeria ahaldun nagusiak aitortu du ez direla aurrekontu «idealak», eta baliabide gehiago edukitzea gustatuko litzaiekeela. Kupoaren eta gastuaren mugaren eragina azpimarratu ditu ahaldun nagusiak:«Diru gehiago bilduta gehiago gastatzeko izango genukeela diotenek hori jakin beharko lukete».\n«Krisi garaiko aurrekontuen eta hobeago batzuen arteko trantsiziokoak» direla azaldu du Rementeriak. Ahaldun nagusiak nabarmendu du «baikor» dagoela aurrekontu proiektu berriarekin, baina «arreta» ere izan behar dela. «Garai zail bat igaro dugu, eta, horregatik, garrantzitsua da oinarrizko gastuak ziurtatzea; oraindik ez gaude prest inbertsio handiei aurre egiteko», azaldu du Rementeriak: «Urteetan galdutako gastu ahalmena berreskuratzen ari gara».\nDatorren urtean aldundiko sailek eskuragai izango duten aurrekontuak hiru ardatz izango ditu: gizarte ekintza, lurralde kohesioa, eta jarduera ekonomikoa eta enplegua. 1.194 miloi euroen %75 hartuko dute.\n525 milioi Gizarte Ekintza Sailerako izango dira. Batik bat, haurrei, adinekoei eta desgaitasunak edota mendekotasunak dituztenei arreta handiagoa emateko ekintzak egingo dira, eta Gizarte Urgazpenerako Foru Erakundearen jarduera finantzatuko da. Era berean, Enplegua, Gizarte Inklusioa eta Berdintasuna Sustatzeko Sailaren aurrekontuan diru sail asko erabiliko dira gizarte bazterkeriaren aurka egiteko eta aukera berdintasuna eta herritarren eskubideak bultzatzeko.\nBigarren ardatzean, ia 400 milioi euro izango ditu eskuragai foru aldundiak lurraldearen kohesioa sustatzeko. Ardatz horretako beharrizanak betetzeko gastuak dira, besteak beste, garraio publikoak –Bizkaibusena eta Bizkaiko Garraio Partzuergoarena–, azpiegituren garapena eta errepide sarearen kontserbazioa eta plangintza, eta AP-8 eta AP-1 bidesarien diru laguntza.\nAzkenik, jarduera ekonomikoa eta enplegua sustatzeko, 71,8 milioi euro biltzen dituen diru saila proposatu du aldundiak. Atal horretan nabarmentzekoak dira Ezkerraldeko Parke Teknologikoa handitzeko eta Ekintzailetzarako Nazioarteko Zentroa eta Energy Intelligence Center eraikitzeko proiektuak. Baita Zallako suhiltzaileen parke berria eta Busturialdeko herritarren arretarako bigarren bulegoa ere. «Krisiak proiektu horiek alde batera uztera behartu gintuen, eta pixkanaka berriz heldu behar diegu», adierazi du Rementeriak.\nSailen artean jaitsiera izango duen bakarra Garraio eta Mugikortasunarena izango da, aurten arte diru ekarpen handia izan duten lanak amaitu egin direlako, tartean metroaren hirugarren linea. Garraio eta Mugikortasun Sailak 133 milioi euro izango ditu eskura, iaz baino %11 gutxiago.\nAsteartean erregistratu zuen aldundiak 2018. urterako aurrekontu proiektua Batzar Nagusietan. Aurrekontu proiektuari izapideak egiteko epea irekitzeko, foru diputatu bakoitzak bere sailen 2018. urterako diru sailei buruzko azalpenak emango ditu batzarkideen taldeen aurrean.


“Zestoak burua besteen pare ateratzea da filosofia” – Josetxo Mendizabal, Zestoako alkatea | danbolin\n“Zestoak burua besteen pare ateratzea da filosofia” – Josetxo Mendizabal, Zestoako alkatea\nPare bat urte alkate lanetan aritu dela eta, erdibidean, egindakoak eta egitekoak kontatzeko eskatu diogu herriko alkateari. Besteak beste, hondakinen sistema aldaketaz, kiroldegia berritzeaz, bidegorriaz, igogailuaz eta barrerez galdetu diogu. Badu beste lan bat alkateak: Donostiako turista uholdea baliatuta, nola erakarri bisitariak Urola aldera.\nZer moduz joan da bi urteko agintaldia?\nOrain oso ondo sentitzen naiz. Hasierak beti izaten dira zailak, oso ondo ezagutzen ez duzun lan batean hasten zara. Nahiz eta oposizioan egon naizen, lehenengo lerroa ez nuen ezagutzen. Batetik hori, eta bestetik, nola ni autonomoa nintzen ez nengoen ohituta taldean lan egiten. Beraz, hasieran, ez dut esango galduta baina bidea bilatu nahian ibili naiz, eta orain egonkortuta sentitzen naiz, eroso ez, zeren gauza asko daude egiteko. Eskola moduan hartu nuen: joan, ikusi, ikasi eta borondate onenarekin ahal dena egin. Orain gozatzen ari naiz.\nZerk eman dizu pozik handiena?\nTaldea ondo koordinatuta daukagula sentitzen dut orain. Bi zinegotzik utzi egin zuten taldea. Denbora batean herren ibili gara. Orain talde sendoa daukagula sentitzen dut, eta datozen bi urteetarako perspektiba onarekin.\nIlusio handia egin zidan osasun zentroa inauguratu izanak. Aurreko legegintzaldian elkarlana egin genuen EH Bilduk eta guk, eta ondo atera zitzaigun. Niri egokitu zitzaidan inauguratzea, baina ez diot nire buruari dominarik jarriko, meritua biena izan zen eta urte askotako lana. Inportantea izan zen herriari eman genion irudia: normaltasuna, alegia, posible zela bi alderdi politikoek helburu baten alde elkarrekin lan egitea. Horrek asko poztu ninduen.\nBuruko minik handiena?\nNire bekatua “buenismotik” jotzea izan da. Aurreko legegintzaldian oso erlazio ona izan genuen, lehentasuna eman genion kalera atera eta herriak ikustea bai EAJk eta bai EH Bilduk garagardo bat hartzeko arazorik ez zeukatela. Ohitu egin nintzen erlazio errazera eta oraingo taldearekin sentimendu hori ez dugu lortu. Sentimendu pertsonalaz ari naiz.\nPertsonak aldatu direlako ala zu alkate zarelako orain?\nOposizioan egon edo orain alkatetzan, nire izaera beti izan da bera, erlazionatzekoa. Bonbilla bat erreta baldin badago hori aldatzea ez da ezkerreko eta eskuineko politika. Gure helburua da galdetzea herrian zer arazo dauden, zer lehentasun, eta horiek elkarlanean egin. Bi urte hauetan ikuspegi politikoak hartu du berriz gaina; zeinek proposatzen duen zer. Alderdien gerra. Joko politikoa ulertu dezaket parlamentuan edo beste leku batzuetan, baina herri txiki batean? “Frentismora” itzuli gara.\nPertsonaren kontra jo da legegintzaldi honetan. Nik ulertzen dut zaborra ontzira edo edukiontzira bota eztabaidatu behar dugula, baina pertsona baten bila joatea, hari erasotzea, ez dut ondo eramaten. Une gogorrak izan dira, nik uste dut orain dezente hobeto gaudela. Aldeak ditugu, baina erlazioak lehen baino normalagoak dira.\nTURISMOA, MERKATARITZA ETA LAN MERKATUA\nTurismoari dagokionean, zer asmo dituzue?\nUrte bukaerarako Zestoako euskarri propioak egingo dira. Iraurgi Berritzenek egiten dituenetan Zestoak oso leku txikia dauka. Landa turismoa, herriko ondarea, mendiko ibilbideak… jasoko dira. Dena dela, www.zestoaturismo.net martxan dago. Zestoako turismo bulegoa berriz, Itourbask Turismo Bulegoen Sarean sartuko da.\nMerkataritzan zer egitea duzue buruan?\nBi gauza gertatu dira bi urte hauetan nabarmentzekoak. Bata, aparkatzeko txandaketa sistema. Bestea, autobus geltokia kanpora ateratzea. Beste hainbat ideia dauzkagu: herrian kontsumitzeko sentsibilizazio kanpaina egitea; Laranjadi plaza barrenean auto batzuk sartzeko tokia egitea, eta irisgarritasuna hobetzeko neurriak hartzen segitzea.\nTurismo bulegoaren seinale gehiago jarri dira. Orain herritik kanpoko seinaleak ugaltzea falta zaigu, daudenak oso gutxi dira. Jendea Urola aldera bideratzeko seinaleak jarri behar dira, gaikakoak adibidez, dela trena, dela Ekainberri…\nZestoak burua besteen pare ateratzea da filosofia. Diputazioan esan dugu, Urola ez direla ari promozionatzen, adibidez, Goierriren mailan. Donostiako masifikazioaren irteera Goierri aldera bideratu dute. Urola bailarak berriz, beste inon ez diren gauzak dauzka saltzeko: Bainuetxea bakarra da, koba ere bai, Lili, trena. Kosta beteta dago, begirada norabide honetan jartzea da kontua, bost minutura gaude.\nKrisitik ateratzen ari garela esaten dute. Ez dakit zestoarrak nola dabiltzan. Zer erronka duzue esku artean?\nIraurgi Berritzen agentzian turismo atalean baino ez geunden. Orain bazkide gara eta atal guztietara dugu sarrera. Langabeziaren gaian lagundu gaitzakeela uste dugu. Webgune bat (www.urolanprest.eus) sortu da adibidez, bailarako lan eskaintzak, ikastaroak etab. biltzeko. Zestoan langabezia tasa geldirik dago. Martxoan izan genuen jaitsiera handiena, 22 pertsonakoa. Beraz, gaur egun 186 langabe daude. Azken sei urteotan ez gara 200etik jaitsi. %9,9an gaude, eta emakumeen eta gizonen kopuruak oso parekatuta daude.\nArroako industrialdean enpresak bisitatzen ari gara. Haiek ezagutu nahi ditugu, nola dabiltzan, zer langile mota behar duten, etab. galdetzen diegu. Iraurgi Berritzenen zerbitzuak ere azaltzen dizkiegu. Enpresa batean ez beste denetan oso baikor sumatu ditugu, denak daude kezkatuta, baina gora doazela esan digute.\nBertako jendea ari al da lanean?\nBai, eta nahi ere hala nahi dute, edo behintzat ingurukoa, langileek alde egin ez dezaten. Bizitza proiektua enpresa horretan egitea nahi dute. Postu espezializatuak dira asko, mekanizazioarekin zerikusia dutenak.\nZestoarrak lan merkaturako prestatuta al daude?\nEskolek, Zarauzko Oteitza Lizeo Politeknikoa eta Elgoibarko Makina Erreminta Institutua gisakoek, bide hori egin behar dute, enpresek nahi duten horretara moldatu behar dute. Horrela, gaztea lanerako perspektiban jarriko dugu. Bidea zuzenagoa litzateke. Zergatik erakutsi gitarrak egiten hemen ez badago hortik aterabiderik?\nHerritarrek ba al dakite prestakuntzarako informazioa non bilatu?\nPlazako barrerekin zer gertatu da?\nArgi eta garbi esan behar da hanka sartu dugula. Elizako sarrera nagusiaren aurrez aurre dagoen etxearen hormatik barreren euskarrira pasabide estuegia egin da, eta horrez gain, etxeko ate aurrean bi zutabe daude. Irisgarritasun arauak ez ditu betetzen. Asmoa da aurtengo jaietan horrela pasatzea eta hurrengorako okerrak zuzentzea. Urtebetez larrialdietarako konponketak egingo ditugu, baina kontua ez da horrela ibiltzea, baizik eta aurrera begira ondo ipintzea.\nNoiz ailegatuko gara Zumaiara bizikletaz bidegorrian barrena?\nLasaon, orain, errepidea zeharkatu behar da. Diputazioko Mugikortasun Sailak egitasmoa eginda dauka. Errepidetik pasatuko litzateke bidea, semaforo bidez. Beste aukera trenbidea baliatzea litzateke, baina Eusko Trenbideak-ek dio ezin dela, trena etortzen baita Azpeititik. Hirugarren aukera bat aztertzen ari gara.\nZergatik da txarra Diputazioaren proposamena?\nNik ez diot okerrik ikusten Diputazioaren proposamenari, baina jendeak esaten du errepide azpitik pasatzen jarraituko duela. Bestalde, esan ziguten aurrekontua gutxi gorabehera 400.000 eurokoa izango zela, eta ondoren ez daukatela hori egiteko dirurik. Iraurgi Berritzen agentzian beste proposamen bat egin dugu. Batetik, Lasaotik, ibaiaren bestaldetik, bidea egin eta Bentapeligrora atera. Bestetik, trenbidea baliatu Azpeitiko museotik Lasaora etortzen den trena Bainuetxeko geltokiraino ailegatzeko.\nProposamen hori Diputazioarena baino merkeagoa al da?\nHori ez da kontua. Trenaren ibilbidea luzatze kontuan Eusko Jaurlaritzak hartu beharko luke parte. Trena Lasaoraino etortzeak zentzua dauka, baina ez dugu bailarako lotura lortzen. Gure egitasmoaren bidez trena Zestoa aldera gerturatuko litzateke, hor daude Idiakaitz, Lili, Ekainberri… Azpeitia ere parte hartzen ari da eta Azpeitiak pisu handia dauka.\nIbai ondoko bidea berriz, Diputazioaren esku legoke. Diputazioan, Turismo Sailean, PSE-EE dago eta Eusko Jaurlaritzako Turismo Sailean ere bai. Hori baliatu nahi dugu.\nNik uste, 2019ko aurrekontuetan sar daitekeela.\nIraetako tunelak noiz konponduko dira?\nDiputazioak berrehun mila euro pasako proiektua egina dauka tunel bat konpontzeko eta beste tunela aztertzeko. Diputazioak uda ondoren tunela aztertzeko konpromisoa hartuta dauka.\nObra egiteko proiektua eginda dago. 2017-2021eko lurralde planean dago. Baina oso garestia da. Gu diru bila gabiltza.\nKiroldegia berrituko duzue.\nBai, 1.200.000 euroko inbertsioa egingo da, erdia Diputazioak eta beste erdia Udalak. Diputazioko dirua baliatzeko urte bukaera baino lehen hasi behar ditugu lanak. Solairu bat jasoko da gimnasioaren pare horretan. Berritzea da, baina ia dena bota eta berria egingo da. Frontoia orain bezala geratuko da.\nKalean igogailua noiz izango dugu?\nKiroldegia eta igogailua ia batera joango dira. Igogailua liburutegi atzeko aparkaleku horretatik aterako da. Idiazpiko eta Zubimusuko herritarrei eman nahi zaie zerbitzua. Igogailuan sartu eta liburutegi izkinara igoko lirateke. Badakigu ez dela irtenbide ideala, baina hutsetik abiatuta ahalik eta onena aukeratzen saiatu gara.\nZertan da hondakinen kudeaketa?\nOrain dela urtebete onartu genuen sistema berria. Ondoren, mankomunitateari azterketa eta aurrekontua egiteko eskatu genion; hau da, sistema berria zenbat kostatuko litzatekeen, datu zehatzak edukitzeko. Gero, tartean sinadura bilketa egin zen herrian. Guk hitzeman genuen datu guztiak bildutakoan partekatuko genituela, dena ez baita zuria edo beltza, arrazoituta eta alde onak eta txarrak aztertuta erabaki behar da. Urrian hasi ginen eskatzen, mankomunitateak ez dizkigu oso datu fidagarriak pasatu: ez onak ez txarrak, gaur gauza bat, bihar beste bat, etzi beste bat…\nBai. Eta zalantzak sortu zaizkigu, zer ari den gertatzen barruan, kontabilitateko zer datu ari zaizkigun ematen. Irudipena daukagu gauzak ez daudela kontrolatuta hor barruan. Ondorioz, jarraipena egiten hasi gara, bai sistema, bai langileak, soldatak, maiztasunak…\nZuk nahiko zenukeena baino kostu handiagoa azaltzen dute datuok?\nEz. Gaur altua eta bihar baxua. Ez daukagu iturri segururik.\nZergatik erabaki zenuten sistema aldatzea, daturik ez bazenuten?\nGuk geneuzkan datuekin erabaki genuen. Sistema berrian, laurogei mila euroko aldea zegoen, behera. Hori izan zen arrazoietako bat. Kanpainan esan genuen gaia aztertuko genuela, ez genuen esan zuzenean edukiontziak jarriko genituenik. Baldintzak ziren bereizia izatea, birziklatze tasa bera izatea eta gestioa merkeagoa izatea, ahal bazen.\nNoiz erabakiko duzue?\nHil honetan uste dut deituko dugula mahaia. 2019rako nahi litzateke bailara osoak sistema bera izatea, egitura osoa optimizatzeko. Zumaia, Zarautz, Getaria, Aia, gauza bera egitera doaz.\nHerritarrak zain daude. Zer daukazu haiei esateko?\nUdala sakon ari da aztertzen benetako kostuak. Datu objektiboak jarri nahi ditugu mahai gainean, eta ez gure datuak, mankomunitateak emandakoak baizik.\nBi urte barru bukatuko duzu alkatetza eta orduan ia erretiroa hartzeko adina ere izango duzu. Zer daukazu buruan?\nLegegintzaldia 64 urte beteta bukatuko dut. Denerako ondo gelditzen naiz, bai dena lagatzeko, bai segitzeko, baita oposizioan izanda ere. Nik ikusten dut erreleboa asko kostatuko zaigula. Ni komodina naiz.\nGustura zabiltzala, alegia.\nBatzuetan liluragarria da, erakundeekin, beste udalekin dituzun harremanak…\nBi urte barru galdetu beharko dizugu.\nBeti gustatu izan zait jendearekin ibiltzea. Bizitza osoan horrela izan da. Ordutegia ere sekula ez da izan arazoa, autonomoa izan naiz bizitza guztian. Garbi daukat nire etorkizuna ez dagoela politikaren mende, alderdiak onartuko nau naizen bezala edo ez.\nEsandakoa, bi urte barru esango didazu jarraitzeko asmoa duzun ala ez.\n[Barre egin du lehendabizi, eta gero]: Ez dut uste, ez dut uste.\nPrevious Article Ramadana: beste kapitulu bat\nNext Article [BIDEOA] BADATOR ZAA 2017


Irakurketa feminista bat G7az | Klitto!\nHamaika feminista autonomo 2019/08/24 Iruzkinik ez\nHamaika feminista autonomo 2019-08-24\nMundu mailako zazpi botere ekonomiko, politiko eta militar gorenak ordezkatzen dituen G7a gure lurretan elkartuko da aurtengo abuztuan Miarritzen, Euskal Herrian. Nazioarteko politikan benetako inpaktua suposatzen duen batzarra da G7 deituriko “foru informal” delako hau, kapitalismoaren garapena ahalbidetu eta sustatzeko beharrezkoa duten bilkura nagusia. Geure egunerokoan, geure herrietan eta geure gorputzetan garatzen den kapitalismoaz ari gara., geure eguneroko, geure herri eta geure gorputzak zeharkatzen dituen zapalkuntza estruktural multzoa.\nErosotasun kuota batzuekin bizitzeko pribilegioa ematen digu neoliberalismoak, bizi eredu zehatz batera moldatzearen truke betiere. Indarkeriaz jositako bizimodu bat da hau. Gauza jakina da sistema heteropatriarkal kapitalistak modu anitzetan zapaltzen gaituela: etxean zein etxetik kanpoko lan esplotazioa, kontrol soziala, genero eta sexualitate arau bortitzak, familia eredu heteropatriarkalaren inposaketa, forma komunitarioen desagerpena eta horrek dakarren indibidualismoa edo gure bizitzen gaineko kontrola ukatzen digun desarrollismo teknozientifikoa, besteak beste.\nBaina sasi askatasunak (edo askatasun neoliberal indibidualistak) badu bere kostea hortik haratago ere. Egitura honek funtzionatu ahal izateko Hegoalde globaleko herrialde pobretuenetako komunitateak eta biodibertsitatea gupida gabe espoliatzen eta xahutzen dira etengabean. GU eta BESTEAK deiturikoen arteko muga sinboliko eta materiala eraikitzen da eta “diferentzi” hori erabiltzen da erosoago esplotatzeko.\nHorrekin batera, boteredunek bizigarriagoak diruditen tokietarantz ematen diren migrazio prozesuak blokeatu eta estigmatizatzen dituzte. Muga horiek zalantzan jartzen saiatzen direnen aurka, instituzionalizatutako kontrol eta zigor mekanismoak aplikatzen dira, esate baterako: Atzerritarrak Internatzeko Zentruak (CIE), espetxeak, Adin Txikikoen Zentruak edo zuzeneko kanporaketak burutuz. Horretaz gain, migratu ondoren bizitza normalizatzen saiatzen diren pertsona arrazializatuen bizi/baldintzak logika kolonialistan eta muturreko esplotazioan oinarritzen dira. Testuinguru honetan, emakumeak eta gainontzeko identitate ez normatiboak dira, azken finean kaltetuenak.\nGuzti hori horrela, tamalgarria eta perbertsoa iruditzen zaigu G7an elkartuko diren erakundeek feminismoa beregain hartzea eta hutsaltzea. Argi dago irabazi guztien xox miserable batzuk erakunde feministetara bideratuko dituztela esatea errentagarria dela haien aurpegiak zuritzeko. Iraingarria da beren estrategia politiko bortitza gauzatzeko emakumeen eskubideak defendatu eta sustatuko dituztela esateko adina prepotentzia izatea. Izan ere, bere oinarrian kontraesankorra da ikuspegi kapitalista batetik jarduten duen feminismoa. Arma eta hesiz blindatzen duten Mendebalde txuria emakumeen pobreziaren areagotzean oinarritzen da eta indarkeriaz lortutako menpekotasun hori beharrezkoa dute beren boterea mantendu ahal izateko.\nHAMAIKA FEMINISTA AUTONOMO.\nAurrekoa Udan ze plan?\nHurrengoa “Gau horretan denak gainezka egin zigun, eta egoera jasangaitza iruditu zitzaigun”


Euskarazko Wikipedia 300.000 artikulutara iritsi da - Sustatu.eus - Teknologia albisteak\n2018-07-18 : 09:15\nArtikulu mamitsu honetan euskararen jatorriari buruz esan direnak laburbiltzen dira, teoria ezberdinak ahalik eta hoberen aurkezten. 133 erreferentzia bibliografiko dituen lana da, eta inprimatuz gero 21 orrialde hartzen ditu. Ikus irudian nola geratzen den.\nArtikulu kontaketa nola doan, eta beste estatistika batzuk, orrialde honetan ikusten dira. 300.000.a etorri bazetorrela ikusita, apropos sinkronizatu da artikulu berezi bat izan zedin marka egingo zuena. Wikipedistek elkarlanerako darabilten Txokoan koordinatu izan da lana azken bi asteetan.\n"Euskararen jatorria" 12-16 urteko ikasleek behar duten artikuluen zerrendan zegoen. Kalitate handiko artikulu hau gehituz, milaka ikaslek informazio hobea izango dute funtsezko gai bati buruz.\n300.000 artikulurekin, euskarazko Wikipedia 31.a da artikulu kopuruan, turkieraren atzetik. 10. hizkuntza da hiztun/artikulu kopuruan. Baina 50.a Wikipedia guztiek izan beharreko artikuluen luzeraren arabera.\nAsko dugu hobetzeko... zatoz, eman izena hemen!


Rod Stewart-en The First Cut The Deepest da - Artistfacts\nRod Stewart-en The First Cut The Deepest da\nHau Cat Stevensek idatzi zuen. Arrakasta izan zuen P.P. Arnold Britainia Handian 1967an, zerrendetan 18. postua lortu zuen. Stevens, bere lehen diskoan sartu zuena Master berriak geroago, 1967an, ez zuen bere bertsioa bakarka kaleratu, Arnold-en interpretazioa behin betikoa zela iritzita.\nP.P. Arnold Amerikako emakumezko abeslaria da, eta Ike & Tina Turner-en ordezko interpreteetako bat (Ikette bat) hasi zen. Ike & Tina-rekin bi urte egin ondoren, Londresera joan zen eta Immediate Records diskoetxearekin lortu zuen. Cat Stevens Londresko musika eszenan ere bazen garai hartan, eta bere kantak Arnold-en bidea aurkitu zuen, hark grabatu baitzuen bere lehen diskorako.\nNerabezaroan ezkontza tratu txarrean zegoen Arnoldek kanta ezin hobea zela iruditu zitzaion. 'Garai hartan nengoen guztia biltzen zuen', esan zuen. '[Harreman abusibo] horretatik irten eta ni eta nire seme-alabentzako bizitza sortzeko ausardia izatea. Zer bedeinkazioa ».\n1968an, Arnoldek Erresuma Batuko beste arrakasta bat lortu zuen 'Goizeko aingerua' filmaren azala # 29ra iritsi zenean.\nHarreman bat hasi nahi duen neska bat ezagutu duen tipo bati buruzkoa da. Abestian, bere lehen maitasunagatik sentitzen duen minak azaltzen ari da, eta nola eragozten dion balizko harreman berri horretan murgiltzea.\nAmerikan, taulatu zen lehen bertsioa Keith Hampshire-k egin zuen, 1973an 70. postura eraman baitzuen. Rod Stewart-ek 1976an egin zuen, AEBetako # 21 eta Erresuma Batuko # 1era eramanez; Sheryl Crow-ek 2003an kaleratu zuen bere bertsioa, 14 zenbakia AEBetan eta 37.a Erresuma Batuan.\ngeorge harrison - buruan jarri zitzaidan\nletren faltan botako zaitut\nmalkoak beldurrak mundu guztiak gobernatu nahi du\nmonica little my life letra\ndirua maiteminduta ez dut inoiz askatzen


2018-12-14 - Urola Kostako Hitza : Urola Kostako Hitza\nUrtero legez, jostailu bilketa egingo dute ume denek berea jaso dezaten. Azkoitiko Caritasek eta Parrokiako Pastoraltza Kontseiluak jasoko dituzte.\nAzkoitiko Idiakez Ederra etxeak edo Nagusia 80 eraikinak urteak daramatza aldamioen azpian ezkutatuta, baina etapa hori amaitzear da. Visesak eta udalak abenduaren 21ean aurkeztuko dute proiektua, 19:00etan, Elkargunean.\nEzkertokin egin duten ekitaldian, PSE-EE Alderdiko Gloria Vazquezek alkate izateko bere hautagaitza aurkeztu du, Denis Itxaso Gipuzkoako Ordezko Ahaldun Nagusiarekin batera. Hauteskunde programa aurkeztu ez duen arren, azpimarratu du "herritarrekiko hurbiltasuna eta adeitasuna" izango litzatekela bere lan egiteko modua alkatetzan.\nZumaiako etxez etxeko langileak borrokan, lan baldintza duinen alde\nUdalarekin eta EULENekin -Zumaiako etxez etxeko zerbitzua kudeatzen duen enpresa- duela bi urtetik harremana duten arren, negoziazioak bolokeatuta jarraitzen duela salatu dute.\nAzpeitiko kooperatibak Urrezko Bikain ziurtagiria jasoko du datozen egunetan. Horren harira, euskararen erabilera indartzeko egindako lana aitortu dio Udalak. Euskararen erabilera sustatu izana aitortzeko Eusko Jaurlaritzak ematen duen agiria da Bikain ziurtagiria.\nHelduek 65 euro ordaindu beharko dute Kultur Bonoa. Langabetuek, jubilatuek nahiz Gazte Txartela dutenek, berriz, 33 eurotan erosi ahal izango dute. Txartel kopurua mugatua da. Bonoa salgai jartzearekin batera 2019rako lotuta dituen hainbat emanaldi jakinarazi ditu Kulturazek.\nAurten, urtarrilaren 3an izango da Gaztetxeko zirkoa. Berezitasun bezala, goizean zehar zirko tailerra egingo da 8 eta 10 urte bitarteko gaztetxoei zuzenduta. Bertan parte hartu nahi duten lagunek izena eman behar dute aurrez. Ikuskizun nagusia 19:00etan hasiko da, baina 18:30ean irekiko dira Gaztetxeko ateak, jende ilarak saihestu asmoz.\nDatorren astean izango da 'Dantza' zinema aretoetan\nTelmo Esnal zinema zuzendari zarauztarraren azken filma ikusgai izango da areto nagusietan datorren ostiraletik, abenduaren 21etik aurrera.\n18-30 urte bitarteko gazteen ideiak jasoko ditu Gazteria Sailak. Epaimahai batek aukeratuko du ideia irabazlea, eta 2019an zehar gauzatuko du udalak.


Meategien segurtasun ekipamenduen fabrika - Txina Meategien segurtasun ekipamenduen fabrikatzaileak, hornitzaileak\nZYX120 oxigeno konprimitu isolatuaren auto-salbamendua\nAplikazioak ZYX120 oxigeno konprimitu isolatuaren auto-salbatzaileak (auto-salbatzaile laburra) oxigeno konprimitu medikoa hartzen du aire iturri gisa. Arnasa babesteko zirkuitu pertsonalizatua eta isolatua da, arnas erresistentzia txikia, aspirazio tenperatura baxua, erosoa, segurua eta fidagarria, berrerabil daitekeena, etab. Karbono meategian eta pozoitsuek kutsatzen duten ingurunean aplikatzen da. gasa edo oxigeno gas gabea. Langileek azkar janzten dute ...\nZY45 oxigeno konprimitu isolatua\nIsolatutako konpresio oxigenoaren autorreskatitzailea Eredua: ZYX45 Denbora: 45 minutu 45 minutuko iraupena meatzaritza autosalbadorea, babes pertsonalerako ekipamenduak meatzaritza Titulazioak: Ikatz Meategiaren segurtasun ziurtagiria Leherketen aurkako ziurtagiria Ikuskapen ziurtagiriaren aplikazioak ZYX45 oxigeno konprimituaren autosalbadorea -bezaina) oxigeno konprimitu medikoa hartzen du aire iturri gisa. Arnasa babesteko sistema pertsonalizatua duen zirkuitu isolatu txikia da.\nOrduak Arnas aparatu autonomoak\nAplikazioak Larrialdietako taldeak bizitza salbatzen edo suteak itzaltzen ari diren bakoitzean, lurraren gainean edo azpian, HYZ4 (B) Zirkuitu Itxi Berezko Arnasa Aparatua bere horretan sartzen da. Gas kaltegarria edo oxigeno nahikoa ez den larrialdietan minetan, tuneletan edo lurpeko trenbideetan salbamendu edo suteen aurkako misioetan erabiltzen den ala ez, HYZ4 (B) Zirkuitu Itxi Berezko Arnasa Aparatua da lehen aukera. 10.000 erabiltzaile profesional baino gehiago HYZ4 (B) Self-Contened Clos-en oinarritzen dira ...\nOrduak Zirkuitu Itxi Berezko Arnas Aparatuak\nlarrialdietarako arnas aparatu eramangarriak) (4 orduko arnas aparatuak) Titulazioak: Ikatz Meategiaren Segurtasun Ziurtagiria Leherketen aurkako ziurtagiria Ikuskapen Ziurtagiriaren aplikazioak Larrialdi taldeek lurrak gainetik edo azpitik bizitzak salbatzen edo suteak itzaltzen dituzten bakoitzean, HYZ4 Zirkuitu Itxi Bereko Arnas Aparatua sartzen da. berea. Gas edo oxigeno nahikoa ez den minetan, tuneletan edo lurpeko trenbideetan salbamendu edo suteen aurkako misioetan erabiltzen den ...\nHYZ2 arnas aparatu autonomoa\nEredua: HYZ2 / HYZ4 Titulazioak: Ikatz Meategien Segurtasun Ziurtagiria Leherketen aurkako Ziurtagiriaren Ikuskapen Ziurtagiriaren Aplikazioak Larrialdietako taldeek lurrak gainetik edo azpitik bizitzak salbatzen edo suteak itzaltzen ari diren bakoitzean, HYZ2 Zirkuitu Itxi Berezko Arnasa Aparatua bere horretan sartzen da. Mina, tunel edo lurpeko trenbide hodietan salbamendu edo suteen aurkako misioetan erabiltzen den, gas kaltegarria edo oxigenoa nahikoa larrialdi dagoenean, HYZ2 zirkuitu itxi autonomoa Brea ...\nErradiazio ultramorearen neurgailua UV3000\nEredua: UV3000 Sarrera: UV3000 Erradiazio ultramorearen neurgailua potentzia espektro zabal bat da. Erradiazio ultramorearen potentzia dentsitatea neurtzeko erabiltzen da batez ere. Unitatea Uw / cm2 da. Sentsorea ekipoaren goialdean dago. Erabiltzeko erraza eta zehatza da neurketan. Erabilera: Industriaren okupazioaren osasun azterketa. Membrana arkitektonikoaren, eguzki filmaren eta beira isolatzailearen blokeo errendimenduen proba. Erradiazio intentsitatearen neurketa argi ultramorearen iturrian (eguzkia, UV la ...\nDenbora Errealeko Aerosol Monitorea Kit CCZ1000\nEredua: CCZ1000 Marka: BJKYCJ Zehaztapenak Denbora Errealeko irakurketa Hauts-detektagailu eramangarria Pantaila digitala, neurri zehatza, errendimendu egonkorra, tamaina txikikoa, pisu arina Aplikazioa Zuzeneko irakurketa eta hauts-detektagailu eramangarrien belaunaldi berria da, guztien kontzentrazioa detektatzeko erabiltzen dena. hautsa edo arnas-hautsa gas sukoiak edo lehergarriak dauden ingurunean, pantaila digitalaren ezaugarriekin, neurri zehatzarekin eta errendimendu egonkorrarekin, tamaina txikikoa, pisu arina, erraza eta bateragarria ...\nArgiaren neurgailu digitala luxmetroaren 1010C luminometroa\nEzaugarriak: 1, detektatzeko tarte handia, gehienez neurtzeko 200000LUX 2 arte, bereizmen handiko pantaila: 0,1 LUX / 0,01FC 3, desplazamendu hautaketa automatikoa 4. Neurtu grabazio funtzio maximoa eta minimoa 5. LUX / FC unitate bihurketa 6. Diseinatutako irakurketa blokeo funtzioa, neurtutako balioa blokeatzen du 7. Datuen bilketa automatikoaren erregistroak Adierazle teknikoak ARRANTA RANGOA EBAZPENA PRECISIDAD 200LUX 0,1 ± 3% + 10dgts 2000LUX 1 ± 3% + 10dgts 20000LUX 1 ± 4% + 10dgts 200000LUX 1 ± 4% + 10dgts Ezaugarri orokorrak. ..\nYSD 130 Segurtasun digitaleko soinu neurgailua\nEredua: YSD130 Titulazioak: Ikatz Meategien Segurtasun Ziurtagiria Leherketen aurkako ziurtagiria Ikuskatzeko Ziurtagiriaren Aplikazioak: YSD130 Soinu Maila Digitala berez segurtasunezkoa eta leherketen aurkako tresna da, batez ere lurpeko ikatz meategirako eta minaren segurtasun ikuskapenerako zarata neurketak egiteko diseinatua. Zalantzarik gabe, fabrikako, ikastetxeko, bulegoko, trafikoko sarbideko eta beharrezko soinuen neurketak egiten dituzten ingurune mota guztietako soinuen neurketari ere aplikatzen zaio. Funtsezko gakoa ...\nFuntzio anitzeko aireztapen neurgailua JFY-4B\nEredua ； JFY-4B Aplikazioa: JFY-4B Funtzio Anitzeko Aireztapen Neurgailua berezko segurtasuneko eta leherketen aurkako tresna da, batez ere tenperatura, presio diferentziala, haizearen abiadura eta metano gasaren kontzentrazioa neurtzeko diseinatua. Aireztapenaren erresistentzian, AHT eta kanalizazioen ikuskapenean erabiltzen da batez ere. Tresna fabrikatik irten baino lehenago kalibratuta zegoen. Behar bezala erabiltzen baduzu, tresnak egonkor funtziona dezake denbora luzez. Funtsezko ezaugarria: irakurtzeko erraza O ...\nFuntzio anitzeko aireztapen neurgailua JFY-4\nEredua ； JFY-4 Aplikazioa: JFY-4 Funtzio Anitzeko Aireztapen Neurgailua berezko segurtasuneko eta leherketen aurkako tresna da, bereziki tenperatura, presio diferentziala, haizearen abiadura eta metano gasaren kontzentrazioa neurtzeko diseinatua. Aireztapenaren erresistentzian, AHT eta kanalizazioen ikuskapenean erabiltzen da batez ere. Tresna fabrikatik irten baino lehenago kalibratuta zegoen. Behar bezala erabiltzen baduzu, tresnak egonkor funtziona dezake denbora luzez. Funtzio nagusia: irakurtzeko erraza ...\nFuntzio anitzeko aireztapen neurgailua JFY-6\nEredua: JFY-6 Funtzio anitzeko aireztapen neurgailua aireztapen neurgailu unibertsala Aireztapen neurgailua aireztapen aire neurgailua Titulazioak: Ikatz Meategiaren Segurtasun Ziurtagiria Leherketen aurkako ziurtagiria Ikuskapen Ziurtagiriaren sorta: Haizearen abiadura, tenperatura, presio diferentziala, presio atmosferikoa, hezetasuna, metanoa CH4 Aplikazioak: JFY -6 Funtzio anitzeko aireztapen neurgailua berezko segurtasuneko eta leherketen aurkako tresna da, bereziki presio barometrikoa, desberdintasuna ... neurtzeko diseinatua.